text: Խորվաթիա (, պաշտոնապես՝ Խորվաթիայի Հանրապետություն (, ), պետություն Հարավարեւելյան Եվրոպայում՝ Ադրիատիկ ծովի ափին։ Հյուսիս-արեւելքում սահմանակցում է Հունգարիային, արեւելքում՝ Սերբիային, հարավ-արեւելքում՝ Բոսնիա Հերցեգովինային եւ Չեռնոգորիային, իսկ հյուսիս-արեւմուտքում՝ Սլովենիային։ Մայրաքաղաքը Զագրեբն է, որը նաեւ երկրի քսան վարչատարածքային միավորներից՝ ժուպանություններից մեկն է։ Խորվաթիայի տարածքը կազմում է 56 594 կմ2 է, իսկ բնակչությունը՝ ավելի քան 4 միլիոն մարդ։ Բնակչության ճնշող մեծամասնությունը խորվաթներն են, որոնք դավանում են կաթոլիկ քրիստոնեություն։ Հարավային սլավոնները Խորվաթիայի մերօրյա տարածքում հաստատվել են 6-րդ դարում եւ 9-րդ դարում այստեղ ստեղծել երկու անկախ իշխանություններ։ 925 թվականին Տոմիսլավ I-ի գահակալմամբ սկսվում է երկրի պատմության թագավորական շրջափուլը, որը շարունակվում է շուրջ երկու հազարամյակ։ Խորվաթիան իր հզորության գագաթնակետին հասնում է Պետար Կրեշիմիր IV-ի եւ Դմիտար Զվոնիմիրի կառավարման տարիներին, երբ խորվաթները տարածում են իրենց իշխանությունը Բալկանյան թերակղզու ամբողջ հյուսիսային շրջաններում։ 1102 թվականին Խորվաթիան դաշնային պետության ստեղծման մասին պայմանագիր է կնքում դաշնակից Հունգարիայի թագավորության հետ։ Օսմանյան բռնազավթումներից զերծ մնալու նպատակով երկրի բարձրագույն ժողովը 1527 թվականին Հաբսբուրգ թագավոր Ֆերդինանդ I-ին ընտրում է Խորվաթիայի գահակալ։ Առաջին համաշխարհային պատերազմի ելքը կանխորոշելով՝ 1918 թվականի հոկտեմբերին Զագրեբը հռչակվում է Ավստրո-Հունգարիայից փաստացի անկախ սլովենների, խորվաթների եւ սերբերի միացյալ թագավորության մայրաքաղաք։ Նույն տարվա դեկտեմբերին այդ տարածքներում ձեւավորվում է Հարավսլավիա պետությունը։ Երկրորդ համաշխարհային պատերազմի շրջանակներում գերմանական բանակի կողմից Հարավսլավիայի բռնազավթումից հետո Խորվաթիայի տարածքում հաստատվում է ամբողջատիրական վարչակարգ։ Պատերազմի ավարտից հետո ավտորիտար Խորվաթիայի անկախ պետությունը անկում է ապրում եւ վերջինիս տարածքում հռչակվում է Խորվաթիայի Սոցիալիստական Հանրապետությունը՝ որպես Հարավսլավիայի դաշնային բաղադրիչ։ Մերօրյա Խորվաթիայի անկախ պետականությունը ստեղծվել է 1991 թվականի հունիսի 25-ին՝ քառամյա անկախության պայքարից հետո։ Անվան ծագումնաբանություն «Խորվաթիա» անունը ծագում է միջնադարյան լատիներեն «Croātia» բառից։ Խորվաթիայի տարածքում հայտնաբերված միջնադարյան Բրոնիմիրի մակագրության վրա հայտնաբերված DUX CRUATORVM (թարգմանաբար՝ «խորվաթների իշխանություն») գրությունն ապացուցում է այն պնդումը, որ միջնադարյան ժամանակներից ի վեր պետությունը կոչվել է Խորվաթիա։ Արեւմտյան սլավոնների (լեհեր, սլովակներ, չեխեր) շրջանում տարածված է Xrovat երկրանվանումը, որը հավանաբար փոխառություն է պրոտոսլավոնական Xŭrvatŭ բառից։ Հետազոտությունները ցույց են տալիս, որ վերջինիս ծագումնաբանության հիմքում էլ ընկած է հին պարսկերեն xaraxwat բառը։ Հետաքրքրական է այն հանգամանքը, որ Harahvait-ը Արաքոզիա երկրամասի (հարավարեւմտյան Աֆղանստան եւ հյուսիսային Պակիստան) պարսկերեն անվանումն է։ Խորվաթիայի անվան ճշգրիտ ծագումն անորոշ է, սակայն ենթադրվում է, որ այն սլավոններին տրված գոթական կամ հնդիրանական եզրույթ է։ Երկրանվան մեզ հայտնի ամենահին գրավոր հիշատակումը Զվոնիմիր արքայի քարե արձանագրությունն է, որտեղ գրված է «zvъnъmirъ kralъ xrъvatъskъ» (Զվոնիմիր՝ խորվաթների արքա)։ Երկրանվան լատիներեն տարբերակը գրավոր կերպով առաջին անգամ հիշատակված է 852 թվականին հրապարակված Տրպիմիր I իշխանի կանոնադրությունում։ Կասկած է հարուցում միայն այն, որ 9-րդ դարի քարե աշխատությունը կորել է եւ մեզ է հասել միայն վերջինիս 1568 թվականի կրկնօրինակը։ Պատմություն Նախապատմություն եւ հնագույն ժամանակներ Խորվաթիայի տարածքը դեռեւս վաղ ժամանակներից ի վեր բնակեցված է եղել հնագույն մարդկանցով։ Հյուսիսային Խորվաթիայում հայտնաբերվել են Պլեյստոցենի դարաշրջանում գոյություն ունեցած նեանդերթալյան մարդու բրածոներ, որոնք թվագրվել են հին քարե դարի ժամանակաշրջանին։ Վերջիններս համարվում են Կրապինայի ամենահայտնի եւ լավ պահպանված հնագիտական օբյեկտները։ Խորվաթիայի գրեթե բոլոր երկրամասերում հայտնաբերվել են նեոլիթի (նոր քարե դար) եւ էնեոլիթի (պղնձե քարե դար) ժամանակաշրջանների մնացորդներ։ Հնագիտական օբյեկտների ճնշող մեծամասնությունը հայտնաբերվել է հյուսիսային Խորվաթիայի գետահովիտներում։ Տարածաշրջանի քաղաքակրթության զարգացման վրա ամենաակնառու հետքն են թողել Ստարչեւոյի, Վուչեդոլի եւ Բադենի մշակույթները։ Շատ ավելի ուշ տարածաշրջանում ի հայտ են գալիս առաջին պետական կազմավորումները եւ դա պայմանավորված էր Դանուբի ավազանում բնակվող իլլիրիացիների կողմից Խորվաթիայի տարածքի նվաճմամբ։ Հաստատվելով Ադրիատիկ ծովի ավազանին՝ հելլենական ծագում ունեցող իլլիրիացիները Հվար, Կորչուլա եւ Վիս կղզիներում ստեղծում են իրենց առեւտրային գաղութները։ Մ.թ.ա. 9-րդ դարում մերօրյա Խորվաթիայի տարածքը նվաճվում է Հռոմեական կայսրության կողմից։ Նախքան գահից ինքնակամ հրաժարվելը Վալերիանոս Դիոկղետիանոս կայսրը Սպլիտում կառուցում է մեծ թագավորական պալատ։ Ժողովուրդների մեծ գաղթի դարաշրջանում Արեւմտայն Հռոմեական կայսրության վերջին դե յուրե գահակալ Յուլիոս Նեպոտն իր տիրակալության զգալի մասը կորցնելուց հետո հաստատվում է Սպլիտում եւ ձեւական կերպով որոշ ժամանակահատված գահակալում է աշխարհակալ պետության մնացորդների վրա։ Սակայն 475 թվականին վերջինս արտաքսվում է Ապենինյան թերակղզի՝ Իտալիա, եւ 475 թվականին դավադրաբար սպանվում։ Դարաշրջանի ավարտին՝ 7-րդ դարի առաջին տասնամյակում, սկսվում է ավարների եւ խորվաթների գաղթը։ Հաստատվելով Ադրիատիկի ավազանում՝ վերջիններս կոտորում են տեղի բնակչությանը եւ ավերում գրեթե բոլոր հռոմեական քաղաքները։ Ողջ մնացածները հեռանում են ավելի բարենպաստ հատվածներ՝ ափամերձ գոտիներ, կղզիներ, մի մասն էլ՝ լեռներ։ Խորվաթների եւ ավարների վայրագություններից փրկվածները Խորվաթիայի ծայրամասային շրջաններում հիմնում են գյուղեր եւ քաղաքներ։ Նույն սկզբունքով էլ հունական Էպիդավրոս գաղութի հիմքերի վրա հիմնվում է Դուբրովնիկը։ Խորվաթների էթնոգենեզը մինչ օրս վերծանված չէ, սակայն դրա շուրջ կան մի քանի վարկածներ, որոնցից ամենահայտնիներն են սլավոնական եւ իրանական տեսությունները։ Ամենաընդունվածը սլավոնական տեսությունն է, ըստ որի սպիտակ խորվաթները մեծ գաղթի ժամանակաշրջանում այստեղ են եկել Կենտրոնական եւ Արեւելյան Եվրոպայում գտնվող Սպիտակ Խորվաթիա տարածքից։ Իրանական վարկածը հիմք է ընդունում Տանաիական հուշատախտակի հունական գրությունները եւ խորվաթներին վերագրում հին պարսկական արիական ծագումնաբանություն։ Միջնադարյան ժամանակահատված Ըստ 10-րդ դարի Բյուզանդիայի գահակալ Կոստանդին Ծիրանածինի «կայսրության կառավարման մասին» աշխատության՝ խորվաթները մերօրյա Խորվաթիայի տարածքում հաստատվել են միայն 7-րդ դարում։ Այնուամենայնիվ, այս պնդումը միանշանակ չէ եւ վերջիններիս ի հայտ գալու թվականը վիճարկվում է 6-9-րդ դարերի միջեւ ընկած ժամանակահատվածում։ 9-րդ դարում արդեն խորվաթներն Ադրիատիկ ծովի ափին հիմնում են երկու իշխանապետություններ. Լյուդեւիտը հարավում ստեղծում է Պանոնյան Խորվաթիայի իշխանությունը, իսկ հյուսիսում Բորնա իշխանը՝ Դալմաթական (անդրծովյան) Խորվաթիան։ Այսպիսով, միջնադարում ստեղծվում են առաջին բուն խորվաթական պետությունները, որոնք հիմնադրման պահից ի վեր դառնում են Ֆրանկական պետության վասալը։ Ֆրանկական տիրապետությունը խորվաթական հողերի վրա ավարտվում է Միսլավ իշխանի գահակալությունից մեկ տասնամյակ անց։ Քրիստոնեական ուսմունքը խորվաթների շրջանում տարածվել է դեռեւս 7-րդ դարում, սակայն խորվաթները քրիստոնեությունը որպես պետական կրոն ընդունում են միայն 9-րդ դարում։ Առաջին զտարյուն խորվաթ գահակալը, որի իշխանությունն ընդունվել է Հռոմի Պապի կողմից, եղել է Բրանիմիրը։ 925 թվականին Հռոմի պապ Հովհաննես X-ի օրհնությամբ Տոմիսլավ իշխանը թագադրվում է արքայական թագով՝ ստեղծելով Խորվաթիայի թագավորությունը։ Ռազմի դաշտում խորվաթական հեծելազորը պարտության է մատնում հունգարական եւ բուլղարական բանակներին՝ ընդարձակելով տերության սահմանները։ Միջնադարյան խորվաթական թագավորությունն իր հզորության գագաթնակետին հասնում է 11-րդ դարում։ Նման ռոյալիստական զարթոնքը կապված էր Պետար Կրեշիմիր IV-ի (1058-1074) եւ Դմիտար Զվոնիմիրի (1075-1089) գահակալման հետ։ 1091 թվականին անժառանգ մահանում է Տրիպիմովիչների արքայատոհմի վերջին արքան՝ Ստեփան II-ը, իսկ Հունգարիայի արքա Լասլո I Սուրբը ներկայացնում է իր հավակնությունները խորվաթական գահի նկատմամբ։ Բանն այն էր, որ Հելենան՝ հունգարացի արքայի քույրն, ամուսնացած էր Խորվաթիայի արքայի հետ եւ վերջինիս մահվանից հետո ինքնին հանդիսանում էր գահի միակ ժառանգորդը։ Օտար տիրապետությունից խոսափող խորվաթական արքունիքը՝ ազնվական Պետեր Սվաչիչի գլխավորությամբ, 1097 թվականին պատերազմ է հայտարարում Հունգարիայի թագավորությանը։ Գվոզդ լեռան ճակատամարտում հունգարական հեծելազորը փայլուն հաղթանակ է տոնում խորվաթների նկատմամբ, որի արդյունքում 1102 թվականին Խորվաթիայի եւ Հունգարիայի միջեւ կնքվում է դաշնային պայմանագիր։ Պայմանագրի հիման վրա ստեղծվում է միացյալ թագավորությունը, որը գոյատեւում է մինչեւ 1526 թվականը։ Հաջորդ չորս դարերի ընթացքում խորվաթական հողերը ղեկավարվում է Սաբորի (ազգային ժողովի) եւ բանի (արքայական տիտղոս) կողմից։ 16-րդ դարում տարածաշրջանում ակտիվանում է Օսմանյան կայսրության սպառնալիքն ու Վենետիկի հանրապետության դեմ պայքարը՝ ափամերձ տարածքների վերահսկողության համար։ 1428 թվականին վենետիկյան նավատորմն իր գերիշխանությունն է հաստատում ամբողջ Դալմաթիայում (բացառությամբ Դուբրովնիկի, որտեղ ստեղծվում է ինքնավարություն)։ Հարյուրամյա թուրք-խորվաթական պատերազմների ելքը վճռվում է 1493 թվականի Կրբավայի եւ 1526-ի՝ Մոհաչեի ճակատամարտերում, որտեղ երկու դեպքում էլ թուրքերը տանում են վճռական հաղթանակ։ Խուճապահար խորվաթական խորհրդարանը ստիպված է լինում Հաբսբուրգների արքայատոհմից սերող Ֆերդինանդ I-ին ճանաչել Խորվաթիայի տիրակալ։ Այս քայլը պատերազմի մեջ է ներքաշում նաեւ Ավստրիական կայսրությանը, որն էլ փոխում է գործողությունների հետագա ընթացքը։ Հաբսբուրգյան միապետություն եւ Ավստրո-Հունգարիա Օսմանյան բանակի տարած վճռական հաղթանակից հետո 1538 թվականին Խորվաթիայի տարածքը բաժանվում է քաղաքացիական եւ ռազմական գոտիների։ Խորվաթիայի ռազմական գոտին, որը հայտնի էր Կրաինա անվանումով, գտնվում էր Ավստրիայի կայսերական վերահսկողության ներքո։ Հարավային հողերում թուրքական գերիշխանությունը շարունակվում է մինչեւ 1593 թվականը, երբ Սիսակի ճակատամարտում ավստրիական բանակի ջախջախիչ պարտության է մատնում Հասան փաշայի ղեկավարած թուրքական բանակին։ Սա դառնում է օսմանյան բանակի առաջին խոշոր պարտությունը մարտի դաշտում։ Հաջորդիվ սկսվում է թուրք-խորվաթական պատերազմը, որը զգալի ժողովրդագրական փոփոխություններ է առաջ բերում։ Խորվաթները սկսում են գաղթել Ավստրիական կայսրության տարբեր հատվածներ, որի արդյունքում Բուրգենլանդում ստեղծվում է ավստրիական սուբէթնիկական համայնք։ 1712 թվականին Խորվաթիայի խորհրդարանը աջակցել է Սրբազան Հռոմեական կայսրության կազմում գտնվող Խորվաթիայի սուվերենության իրավունքը ոտնահարած կայսր Կառլ VI-ի նկատմամբ պրագմատիկ սանկցիաների կիրառմանը։ Պատժամիջոցներից հետո կայսրը խոստանում է հարգել Խորվաթիայի թագավորության բոլոր քաղաքական իրավունքներն ու Ավստրիայի թագուհի Մարիա Թերեզային ճանաչել որպես խորվաթական պետականության գլխավոր երաշխավոր։ 1797-ից 1809 թվականներին Ֆրանսիական կայսրությունն աստիճանաբար գրավում է արեւելյան Ադրիատիկի ափամերձ շրջանն ու նրա ծայրամասի զգալի հատվածը՝ պատմության ասպարեզից դուրս մղելով Վենետիկի եւ Ռուգուզիայի հանրապետություններին։ Նվաճված տարածքները միավորվում է Ֆրանսիայի Իլլիրյան նահանգի կազմի մեջ։ Հաջորդիվ բրիտանական նավատորմը սկսում է Ադրիատիկ ծովի շրջափակումը եւ 1811 թվականի Վիսի ճակատամարտում պարտության մատնում կայսերական Ֆրանսիայի ռազմածովային ուժերին։ Իլլիրյան նահանգը 1811 թվականին անցնում է ավստրիացիներին եւ Ավստրիայի կազմում հաստատվում է 1815 թվականի Վիեննայի վեհաժողովից հետո։ Նույն տարում ստեղծվում է Դալմաթիայի ենթակա թագավորությունը, որն ստանձնում է խորվաթ ժողովրդի ազգային միասնության գործը։ 1830-1840-ական թվականները նշանավորվում է Խորվաթիայի ազգային վերածննդով։ Այդ ժամանակաշրջանի հիմնական նպատակն էր հունգարերենին հակակշիռ խորվաթական առանձին լեզվի, գրականության եւ մշակույթի ստեղծումը։ 1848 թվականի հունգարական հեղափոխության ժամանակ Խորվաթիան զինակցում է Ավստրիային եւ օգնում Իոսիփ Էլաչիչի զորքերին արյան մեջ խեղդել ազատատենչ հունգարների բարձրացրած անկախության շարժումը։ Կայսերական Ավստրիայի եւ թագավորական Հունգարիայի 1867 թվականի մերձեցումը խարխլում է Խորվաթիայի դիրքերը աշխարհակալ տերության տարածքում, քանզի ավստրո-հունգարական պայմանագիրը Խորվաթիայի կարգավիճակի հարցի քննությունը թողնում էր հունգարական արքունիքին։ Հունգարիան պարտադրում է Խորվաթիայի եւ Սլավոնիայի միավորումը մեկ ենթակա պետության մեջ, սակայն միեւնույն ժամանակ պահպանում է Դալմատիայի թագավորության ինքնիշխանությունն ու Ռիեկայի անջատողական կարգավիճակը։ Խորվաթիան Հարավսլավիայի կազմում Ֆիզիկաաշխարհագրական բնութագիր Աշխարհագրություն Խորվաթիան գտնվում է Կենտրոնական Եվրոպայի հարավում՝ Բալկանյան թերակղզում։ Տարածքը 56594 կմ2 է, ջրայինը՝ 33200 կմ2։ Ջրային տարածքում կան մեծ թվով կղզիներ, դրանց ընդհանուր թիվը 1185 է, որից 67-ը բնակեցված են, ամենամեծ կղզիներն են Կրկ եւ Կրես կղզիները։ Հյուսիսում Խորվաթիան սահմանակից է Սլովենիա-ին (600 կմ), հյուսիս-արեւելքում՝ Հունգարիա]-ին (348 կմ), արեւելքում՝ Սերբիային (314 կմ) ), հարավում՝ Բոսնիա եւ Հերցեգովինա (956 կմ) եւ Չեռնոգորիա (19 կմ)։ Երկիրը բաղկացած է երկու մասից՝ մայրցամաքային, գտնվում է հիմնականում գետի ավազանում Sava; եւ Ադրիատիկ՝ երկարավուն նեղ շերտ ափի երկայնքով Ադրիատիկ ծով։ Կլիմա Հյուսիսային Խորվաթիայում գերակշռում է ցամաքային կլիման, Կենտրոնական Խորվաթիայում՝ կիսալեռնային եւ լեռնային, ափին մոտ՝ միջերկրածովյան։ Ձմռանը մայրցամաքային հատվածում ջերմաստիճանը հասնում է միջինը -10 °C, լեռնային շրջաններում -5 °C-ից մինչեւ 5 °C, իսկ ափամերձ շրջաններում 0 °C-ից +10 °C։ Ամռանը ամենատաքն ափին է՝ միջինում +25 °C-ից +30 °C, թերակղզիներում գտնվող առողջարանային շրջաններում (Իստրիա- +30 °C-ից սկսած)։ Ջերմաստիճանը լեռներում սովորաբար չի գերազանցում +15–+20 °C, իսկ մայրցամաքում այն հիմնականում մոտ +25 °C է։ Ամենաքիչ տեղումները ընկնում են կղզիներում՝ տարեկան մոտավորապես 500-1000 մմ։ Ափին տեղումների քանակը տատանվում է տարեկան 1000-ից 1700 մմ։ Տես նաեւ. Քաղաքներ, Կղզիներ, Ազգային եւ բնական պարկեր։ Վարչական բաժանումներ Խորվաթիայի տարածքը բաժանված է 20 շրջանի (), շրջանները բաժանված են 122 քաղաքների () եւ 424 համայնքների (), մայրաքաղաքը բաժանված է քաղաքային շրջանների (), խոշոր քաղաքները բաժանված են տեղական մասերի ()։ 21-րդ շրջանի կարգավիճակն է Զագրեբ՝ Խորվաթիայի մայրաքաղաքը։ Վարչաշրջանների ներկայացուցչական մարմիններն են շրջանային ժողովները (), որոնք ընտրվում են բնակչության կողմից, գործադիր մարմինները՝ շրջանները ()։ Քաղաքների ներկայացուցչական մարմիններն են քաղաքային խորհուրդները (), որոնք ընտրվում են բնակչության կողմից, գործադիր մարմինները քաղաքների կառավարիչները (): Համայնքների ներկայացուցչական մարմիններն են համայնքների ավագանիները (), որոնք ընտրվում են բնակչության կողմից, գործադիր մարմինները համայնքների ղեկավարներն են (): Քաղաքային շրջանների ներկայացուցչական մարմիններն են քաղաքային շրջանի խորհուրդը (), որն ընտրվում է բնակչության կողմից, գործադիր մարմինները քաղաքային շրջանների խորհուրդների նախագահներն են (): Տեղամասերը չունեն տեղական ինքնակառավարում (բացառությամբ Սպլիտի)։ Մինչեւ 2001 թվականը գավառների եւ համայնքների միջեւ գործում էր միջանկյալ միավոր՝ շրջան ()։ Քաղաքական կառուցվածքը Խորվաթիա - ունիտար պետություն, խորհրդարանական հանրապետություն։ Օրենսդիր մարմին 2001 թվականից Սաբորն է (Խորհրդարան)։ 1991-2001 թվականներին խորհրդարանը երկպալատ էր։ Պետության ղեկավար - Նախագահ, ուղղակիորեն ընտրվում է հինգ տարի ժամկետով։ Նա երկրի զինված ուժերի գերագույն գլխավոր հրամանատարն է եւ խորհրդարանի համաձայնությամբ նշանակում է վարչապետին։ Նախագահը զբաղվում է նաեւ արտաքին քաղաքական հարցերով։ Վերջին նախագահական ընտրությունները անցկացվել են 2020 թվականի հունվարի 5-ին եւ հաղթել է Զորան Միլանովիչը։ Նա պաշտոնը ստանձնեց 2020 թվականի փետրվարի 18-ին։ Կառավարության ղեկավարը վարչապետն է, 2016 թվականի հոկտեմբերի 19-ից այդ պաշտոնը զբաղեցնում է Անդրեյ Պլենկովիչը։ Կառավարությունը բաղկացած է չորս փոխվարչապետներից եւ 16 նախարարներից, որոնք պատասխանատու են որոշակի ոլորտների գործունեության համար։ Կառավարությունը նախաձեռնում է օրենքների ընդունում, մշակում բյուջեի նախագիծ, վերահսկում է օրենքների կատարումը, որոշում արտաքին եւ ներքին քաղաքականության հիմնական ուղղությունները։ Սահմանադրությունն ընդունվել է 1990 թվականի դեկտեմբերի 20-ին, Հարավսլավիայից անկախությունը հռչակել է 1991 թվականի հունիսի 25-ին։ Սահմանադրության փոփոխություններն ընդունվեցին՝ 1) փոքրամասնությունների իրավունքների վերաբերյալ, 2) կառավարման կիսանախագահական մոդելը կառավարման խորհրդարանական մոդելի փոխելու, 3) խորհրդարանական բարեփոխումների վերաբերյալ։ Խորհրդարան - միապալատ (մեծ մասը ընտրվում է կուսակցական ցուցակներով, ոմանք՝ փոքրամասնությունների կողմից)։ Մինչեւ 2001ա-ն եղել է Շրջանների տուն։ Սաբորի խմբակցությունները. Քաղաքական կուսակցություններ Աջակողմյան Խորվաթիայի իրավունքների կուսակցություն - ազգայնական Սլավոնիայի եւ Բարանջայի Խորվաթիայի դեմոկրատական միություն - տարածաշրջանային աջ պոպուլիստ Խորվաթիայի քաղաքացիական կուսակցություն - աջ պոպուլիստ Դոկտոր Անտե Ստարչեւիչի Խորվաթիայի իրավունքների կուսակցություն - Ազգային պահպանողական Կենտրոնամետ Խորվաթիայի դեմոկրատական միություն - պահպանողական Ժողովրդավարական կենտրոն - Լիբերալ պահպանողական Խորվաթական գյուղացիական կուսակցություն - սոցիալական պահպանողական Աջ կենտրոնամետ Խորվաթիայի սոցիալ-լիբերալ կուսակցություն - պահպանողական լիբերալ Խորվաթիայի ժողովրդական կուսակցություն - Լիբերալ դեմոկրատներ - լիբերալ Իստրիայի դեմոկրատական ժողով - տարածաշրջանային ձախ-լիբերալ Խորվաթիայի թոշակառուների կուսակցություն - Կենսաթոշակառուների իրավունքների կուսակցություն Ձախ կենտրոնամետ Խորվաթիայի սոցիալ-դեմոկրատական կուսակցություն - սոցիալ-դեմոկրատական Անկախ Դեմոկրատական Սերբական կուսակցություն - սոցիալ-դեմոկրատական սերբական փոքրամասնություն Խորվաթիայի կայուն զարգացում - բնապահպան առաջադեմ Ձախակողմյան Խորվաթիայի լեյբորիստական կուսակցություն - ձախ պոպուլիստ Խորվաթիայի Սոցիալիստական աշխատավորական կուսակցություն - մարքսիստ Աշխատավորների ճակատ - հեղափոխական սոցիալիստ Արհմիություններ Արհմիությունների ամենամեծ կենտրոնը Խորվաթիայի Ազատ արհմիությունների միությունն է («Savez samostalnih sindikata Hrvatske»): Արտաքին քաղաքականություն Խորվաթիայի Հանրապետությունը ինքնիշխան պետություն է Կենտրոնական Եվրոպա, Հարավային Եվրոպա եւ Միջերկրական ծով սահմանին, որը անկախություն է հռչակել Կենտրոնական Եվրոպա։ Հարավսլավիայի Սոցիալիստական Դաշնային Հանրապետություն 25 հունիսի, 1991 թ. Խորվաթիան անդամ է Եվրամիություն (ԵՄ), Միավորված ազգերի կազմակերպություն (ՄԱԿ), Եվրոպայի խորհուրդ, ՆԱՏՕ, World Trade Organization (WTO), Union for the Mediterranean եւ մի շարք այլ միջազգային կազմակերպություններ։ Խորվաթիան դիվանագիտական հարաբերություններ է հաստատել 181 պետության հետ։ Նախագահ եւ Խորվաթիայի Հանրապետության կառավարությունը արտաքին գործերի եւ եվրոպական գործերի նախարարության միջոցով համագործակցում են արտաքին քաղաքականության մշակման եւ իրականացման գործում։ Իրավական համակարգ Սահմանադրական վերահսկող մարմին - Սահմանադրական դատարան («Ustavni sud»), մարմին, որն ընտրում է դատավորների պաշտոնների թեկնածուներին՝ Պետական դատական խորհուրդ («Državno sudbeno vijeće»), դատախազության վերահսկողության մարմիններ՝ պետական Դատախազություն («Državno odvjetništvo»), շրջանային դատախազներ («Županijska državna odvjetništva»), համայնքային դատախազներ («Općinska državna odvjetništva»): Ընդհանուր արդարադատություն Բարձրագույն դատարանը Գերագույն դատարանն է («Vrhovni sud»), վերաքննիչ դատարանները՝ Županijski sudovi» դատարանները, առաջին ատյանի դատարանները՝ համայնքային դատարանները («Općinski sudovi»)։ Վարչական արդարադատություն Վարչական արդարադատության բարձրագույն դատական ատյանը Գերագույն վարչական դատարանն է («Վիսոկի վերավնի սուդ»), վարչական արդարադատության վերաքննիչ դատարանները վարչական դատարաններն են («Upravni sudovi»): Առեւտրային արդարադատություն Առեւտրային արդարադատության բարձրագույն դատարանը Բարձրագույն առեւտրային դատարանն է («Visoki trgovački sud»), առեւտրային արդարադատության վերաքննիչ դատարանները առեւտրային դատարաններն են («Trgovački sudovi»): Կարգապահական արդարադատություն Կարգապահական արդարադատության բարձրագույն դատարանը Բարձրագույն կարգապահական դատարանն է («Visoki prekršajni sud»), կարգապահական արդարադատության վերաքննիչ դատարանները կարգապահական դատարաններն են («Prekršajni sudovi»): Քաղաքներ Տնտեսություն Արդյունաբերության առաջատար ճյուղերն են՝ նավաշինությունը, մեքենաշինությունը, քիմիական, սննդի, տեքստիլ, փայտամշակման, էլեկտրական եւ էլեկտրոնային, դեղագործական արդյունաբերությունը։ Զբոսաշրջությունը տնտեսության կարեւոր ճյուղ է։ Կեյցի ինդեքսը (երկրում նվազագույն եւ միջին աշխատավարձի հարաբերակցությունը) Խորվաթիայում 2018 թվականի դրությամբ (միջին 8420 կունա и минимальная 3442,25 кун եւ նվազագույնը՝ 3442,25 կունա) կազմում է մոտ 40,8%։ 2020 թվականի հունվարի 1-ից նվազագույն աշխատավարձը կազմում է 4062,51 HRK, 543,35 եվրո (համախառն) եւ 3250,01 HRK, 434,68 եվրո (մաքուր). 2021 թվականի հունվարի 1-ից նվազագույն աշխատավարձը կազմում է 4250 HRK 562,04 եվրո (համախառն) եւ 3400 HRK 449,44 եվրո (մաքուր)։ 2022 թվականի հունվարի 1-ից նվազագույն աշխատավարձը կազմում է 4687,50 HRK, 623,42 եվրո (համախառն), եւ 3750 HRK, 499,22 եվրո (մաքուր), Քեյթսի ինդեքսը 48,78% է։ 2023 թվականի հունվարի 1-ից նվազագույն աշխատավարձը կազմում է 700 եվրո (համախառն) եւ 560 եվրո (մաքուր)։ 2023 թվականի հունվարի դրությամբ Խորվաթիայում միջին աշխատավարձը կազմել է 1499 եվրո(համախառն) եւ 1094 եվրո (մաքուր)։ «Առավելություններ»՝ կայուն տնտեսական աճ. ԱՄՀ-ի հովանու ներքո մեկնարկել է պետական ծախսերի կրճատման ծրագիր։ Զբոսաշրջության աճ։ «Թերություններ»՝ 2001 թվականից շարունակվող սեփականաշնորհումը եւ արհմիությունների դիմադրությունը՝ պատերազմը, վնասը մոտ 50 միլիարդ դոլար։ Բարձր գործազրկություն (7,4% 2021 թվականի հունիսի դրությամբ)։ Տրանսպորտ Ավտոմոբիլային տրանսպորտ Խորվաթական ավտոճանապարհների ցանցը (autocesta) ունի 1313,8 կմ երկարություն։ Խորվաթիան 2019 թվականին ճանապարհների որակով զբաղեցրել է 12-րդ տեղը աշխարհում եւ 6-րդը՝ Եվրոպայում Համաշխարհային մրցունակության ինդեքս, որը ամեն տարի կազմվում է Համաշխարհային տնտեսական ֆորումի փորձագետների կողմից։ Աշխարհի բոլոր հետկոմունիստական երկրների մեջ ամենաբարձր տեղը։ Հանրային տրանսպորտ Խորվաթիայում հասարակական տրանսպորտի ամենատարածված ձեւը ավտոբուսը է։ Բացառությամբ խոշոր քաղաքների ավտոբուսների՝(օրինակ՝ Զագրեբե, Սպլիտ, Ռիեկա, Օսիեկե, Պուլա եւ այլն) կան նաեւ տրամվայի գծերի ցանց (Զագրեբ եւ Օսիեկ տրամվայ)։ Տոմսերը վաճառվում են, որպես կանոն, ավտոբուսի կամ տրամվայի ուղեւորների բաժնում կամ թերթի կրպակներում։ Ավտոբուսներ Միջազգային ավտոբուսային ծառայությունը Խորվաթիայում բավականին զարգացած է։ Ավտոբուսի երթուղիները դեպի Խորվաթիա են գնում բազմաթիվ երկրներից Եվրոպա։ Ջրային տրանսպորտ Տարբեր լաստանավերներ, շարժիչային նավերներ, Hydrofoils անցնում են Խորվաթիայի քաղաքների միջեւ, որոնք գտնվում են Ադրիատիկ ծովի ափին։ Բնակված կղզիների մեծ մասին կարելի է հասնել նաեւ ջրային տրանսպորտով։ Գործում են նաեւ միջազգային չվերթներ։ Մայիսի 28-ից սեպտեմբերի 30-ը ամառային գրաֆիկը գործում է ավելի հաճախակի մեկնումներով։ Օդանավակայաններ Խորվաթիան ունի 6 միջազգային օդանավակայան եւ երեք քաղաքացիական օդանավակայան՝ ներքին եւ չարտերային թռիչքների համար։ Միջազգային օդանավակայաններ Զագրեբի օդանավակայան (Զագրեբ կենտրոնից 17 կմ հեռավորության վրա), Սպլիտ օդանավակայան (Սպլիտ կենտրոնից 24 կմ, Դուբրովնիկ օդանավակայան (քաղաքից 18 կմ), Պուլայի օդանավակայան (Պուլա կենտրոնից 6 կմ հեռավորության վրա), Զադարի օդանավակայան, Ռիեկայի օդանավակայան։ Զբոսաշրջություն Ադրիատիկ Խորվաթիայի ափամերձ գիծը եւ բազմաթիվ կղզիները միջազգային զբոսաշրջության հայտնի ուղղություն են։ Ադրիատիկում զբոսաշրջությունը սկսել է զարգանալ XIX դարից։ 20-րդ դարում խորվաթական ափը սոցիալիստական աշխարհի ամենազարգացած զբոսաշրջային ուղղություններից մեկն էր։ 1990-ականներին Խորվաթիայում զբոսաշրջությունը կտրուկ անկում ապրեց, որը պայմանավորված էր ռազմական գործողություններով եւ հնացած զբոսաշրջային ենթակառուցվածքով, որը չէր համապատասխանում արեւմտյան որակի չափանիշներին։ 2000-ականների սկզբից զբոսաշրջությունը աճ գրանցեց։ 2010 թվականների կեսերին զբոսաշրջության ոլորտում ՀՆԱ-ն կազմել է 18%, ինչը տնտեսագետների մոտ տագնապ է առաջացրեց։ Բնակչություն Ներկայիս Խորվաթիայի Սահմանադրությունը սահմանում է Խորվաթիայի Հանրապետությունը «որպես խորվաթ ժողովրդի ազգային պետություն եւ որպես ազգային փոքրամասնությունների ներկայացուցիչների պետություն՝ սերբեր, բոսնիացիներ, սլովեններ, չեխեր, սլովակներ, իտալացիներ, հունգարացիներ։ , հրեաներ, գերմանացիներ, ավստրիացիներ, ուկրաինացիներ, ռուսներ, բուլղարներ, գնչուներ, ռումինացիներ, թուրքեր, վլահներ, ալբանացիներ եւ այլք, ովքեր նրա քաղաքացիներն են»։ Սահմանադրության մեջ թվարկված 22 էթնիկ խմբերի իրավական կարգավիճակը կարգավորվում է Խորվաթիայի Հանրապետությունում ազգային փոքրամասնությունների իրավունքների մասին սահմանադրական օրենքով, որը ուժի մեջ է մտել 2002 թվականին։ Բնակչությունը 2016 թվականի դեկտեմբերի 31-ի դրությամբ կազմում էր 4 154 213 մարդ։ Ազգային կազմն ըստ 2011 թվականի մարդահամարի. խորվաթներ (90,42%), սերբեր (4,37%), բոսնիացիներ (0,17%), հունգարացիներ (0.33%), իտալացիներ (0.42%) սլովենացիներ (0,25%), գնչուներ (0,4%), ալբանացիներ (0.41%), չեխեր (0,22%) մակեդոնացիներ (0,4%) չեռնոգորցիներ (0,11%) ուրիշներ (1,98%)։ Կրոն Կրոնական կազմը 2011 թվականի մարդահամարի տվյալներով. կաթոլիկներ (86,28%), ուղղափառ (4,44%) բողոքականներ (0,34%) մուսուլմաններ (1,47%) աթեիստներ եւ ագնոստիկներ (4,57%) այլ կրոն կամ չեն պատասխանել (2.9%) Լեզուներ Խորվաթիայում պաշտոնական լեզուն խորվաթերենն է։ Թույլատրվում է Սահմանադրությամբ որպես ազգային փոքրամասնություններ սահմանված էթնիկ խմբերի լեզուների պաշտոնական օգտագործումը, որը կարգավորվում է Խորվաթիայի Հանրապետությունում ազգային փոքրամասնությունների իրավունքների մասին սահմանադրական օրենքով,եւ ազգային փոքրամասնությունների լեզուների օգտագործման վերաբերյալ երկու օրենք:Իստրիայի որոշ քաղաքներում պաշտոնական լեզուն իտալական է։ Որոշ մունիցիպալիտետներում եւ բնակավայրերում ամրագրվել է ազգային փոքրամասնությունների լեզուների պաշտոնական լեզուն սերբերեն, հունգարերեն, չեխերեն եւ ռուսերեն։ Իստրական թերակղզում կան երկու վտանգված ռոմաներեն լեզու՝ իստրոռոմանական եւ իստրոռումինական։ Սպորտ Խորվաթիան մասնակցել է բոլոր Օլիմպիական խաղերին անկախությունից ի վեր եւ նվաճել է 27 մեդալ դրանցում, 10-ը՝ Ձմեռային օլիմպիական խաղերում։ Երկրում ամենատարածված մարզաձեւերն են ֆուտբոլ, բասկետբոլ, հանդբոլ, ջրագնդակ եւ թենիս։ Չնայած այն հանգամանքին, որ Խորվաթիան համարվում է տաք կլիմայով հարավային երկիր, այն նաեւ տարածում է ձմեռային սպորտաձեւերը, ինչպիսիք են լեռնադահուկային սպորտ, սառցե հոկեյ եւ բիաթլոն։ Վերջին տարիների ամենահայտնի եւ հաջողակ դահուկորդներից են եղբայր եւ քույր Իվիցա Կոստելիչ եւ Յանիկա Կոստելիչ։ Զագրեբի «Medvešcak» հոկեյի թիմը հայտնի է մայրաքաղաքում, որը խաղում է Ավստրիական հոկեյի լիգա։ 2013/2014 մրցաշրջանից մինչեւ 2016/2017 թվականները նա խաղացել է ՄՀԼ-ում։ Խորվաթիայի ազգային հավաքականը 2018 թվականին նվաճել է աշխարհի գավաթի արծաթե մեդալը, ազգային հավաքականի ավագ եւ Ռեալ Մադրիդի Լուկա Մոդրիչը ճանաչվել է տարվա աշխարհի առաջնություն խաղացող եւ արժանացել է «Ոսկե գնդակի»՝ որպես աշխարհի լավագույն խաղացող։ Խորվաթիայի լավագույն ակումբներից է «Դինամո»ն (Զագրեբ)։ Զինված ուժեր Խորվաթիայի զինված ուժերի ստեղծման պաշտոնական ամսաթիվը 1991 թվականի նոյեմբերի 3-ն է։ Առաջին բանակը ստեղծվել է 1991 թվականի գարնանը ստեղծված Խորվաթական ազգային գվարդիա կազմավորումների հիման վրա։ 1995 թվականի վերջին Խորվաթական պատերազմ ժամանակ (Փոթորիկ գործողություն), նրանց թիվը կազմում էր ավելի քան 250 հազար մարդ։ Զինված ուժերի ընդհանուր թիվը 2011 թվականին կազմել է 20 հազար մարդ։ (եւս 3 հազարը ծառայում են ոստիկանությունում), պահեստազորի թիվը 21 հազար մարդ է։ Աստղագիտության մեջ 1906 թվականին գերմանացի աստղագետի Աուգուստ Կոպֆ կողմից հայտնաբերված (589) Խորվաթիա աստերոիդը կոչվում է Խորվաթիայի անունով։ Ծանոթագրություններ Խորվաթիա ՄԱԿ-ի անդամ երկրներ Միջերկրածովյան միության անդամներ Լիբերալ ժողովրդավարություններ ՆԱՏՕ-ի անդամ երկրներ 1991 հիմնադրված պետություններ եւ տարածքներ Բալկանյան երկրներ Եվրոպայի խորհրդի անդամ երկրներ Հանրապետություններ Ֆրանկոֆոնիայի միջազգային կազմակերպության անդամ երկրներ Հարավային Եվրոպայի երկրներ


Շրջապատված են ընտանեկան սիրով ու ջերմությամբ Պատերազմները, որոնք մշտապես չարիք են եղել մարդկության համար, առավել շատ են ազդում մանկահասակների վրա։ Տարհանում ու գաղթ, գերեվարություն, ծնողազրկություն եւ այլ ցավալի իրավիճակներ իրենց տխուր ազդեցությունն են թողնում։ Երկրորդ համաշխարհային պատերազմից հետո՝ 1949թ. ավստրիացի գործարար Հերման Գմայները հիմնադրում է «ՍՕՍ մանկական գյուղեր» հիմնադրամը: «ՍՕՍ մանկական գյուղեր» հայկական բարեգործական հիմնադրամը հիմնվել է Կոտայքի մարզի Աբովյանի տարածաշրջանի Կոտայք գյուղում, 1989 թ.՝ Սպիտակի երկրաշարժի հետեւանքով ծնողազուրկ դարձած երեխաներին օգնելու նպատակով: Այն առաջինն էր նախկին խորհրդային երկրների տարածքում: Ներկայումս հիմնադրամի գործունեությունը ներառում է երեխաների խնամքի եւ ընտանիքի ամրապնդման, համայնքային ծառայությունների, ինչպես նաեւ կրթական ու այլ ծրագրերի լայն շրջանակ: 2009 թ. երկրորդ «ՍՕՍ մանկական գյուղը» ՀՀ-ում բացվել է Տավուշի մարզի Իջեւան քաղաքում, երեխաների ընդունելությունը սկսվել է 2010 թ. սկզբում: Այստեղ կա 14 տուն՝ նախատեսված 91 երեխայի համար։ Արցախյան պատերազմից հետո՝ 1995 թ., Ստեփանակերտում բացվեց երեխաների խնամքի առաջին գիշերօթիկ հաստատությունը, մեկ տարի անց երկրորդը բացվեց Քաշաթաղի շրջկենտրոն Բերձորում։ 2020 թ. սեպտեմբերի 27-ին սկսված պատերազմի պատճառով այս հաստատությունները տարհանվեցին եւ այժմ տեղակայված են Կոտայքի «ՍՕՍ մանկական գյուղում»։ Նախօրեին երեխաների տարհանումը կազմակերպած եւ տեղավորելու հարցում կարեւոր դեր ունեցած Գոռ Մանուկյանի եւ Քրիստինե Ասատրյանի հետ այցելեցինք այստեղ։ Տնօրեն Ռուբիկ Փաշինյանը, ով հաստատությունը ղեկավարում է 2018-ից, տեղեկացրեց՝ «Մանկական գյուղ Կոտայքը» տեղակայված է Կոտայքի մարզի Կոտայք եւ Նոր գյուղ գյուղերի սահմանագծին: Այստեղ երեխաներին տրամադրվում է երկարաժամկետ եւ կարճաժամկետ (մինչեւ 6 ամիս) շուրջօրյա խնամք։ Ներկայումս գյուղում կա 14 ընտանեկան տուն, որտեղ երեխաներն ստանում են երկարաժամկետ խնամք, եւ կարճաժամկետ խնամք։ Այս եզակի պայմաններում ընտանեկան սիրող միջավայր են ապահովում «ՍՕՍ մայրերը», որոնց տնային տնտեսություն վարելու եւ որակյալ խնամք ապահովելու նպատակով օգնում են «ՍՕՍ ընտանիքի» օգնականները։ 2013-ից «ՍՕՍ մայրերի» հետ սկսեցին խնամք իրականացնել «ՍՕՍ ամուսնական զույգերը»: Ներկայումս այստեղ խնամք է իրականացնում մեկ ամուսնական զույգ։ Հաստատության երեխաները հաճախում են Կոտայքի եւ հարեւան Նոր գյուղի հանրակրթական դպրոցներ, ինչպես նաեւ այստեղ գործող մի շարք մշակութային ու մարզական խմբակների եւ դասընթացների։ Գյուղի մանկավարժահոգեբանական թիմն, անհրաժեշտության դեպքում երեխաներին տրամադրում է կրթական, հոգեբանական, սոցիալական, առողջական եւ այլ աջակցություն։ Հիմնադրամի հիմնական նպատակն է երեխաների վերամիավորումը կենսաբանական ընտանիքների հետ, իհարկե, եթե կան այդպիսիք։ «Մանկական գյուղ Կոտայքը» արդեն ունի խնամքից դուրս եկած եւ հասարակությանը լիովին ինտեգրված երիտասարդների սերունդներ, որոնք ապրում են երկրի տարբեր հատվածներում, հաջողված են ուսման եւ աշխատանքի մեջ, կազմել են իրենց սեփական ընտանիքները: Մանկական գյուղի յուրաքանչյուր ընտանիք ինքն է ձեւավորում իր տունը, զբաղվում սննդի եւ հագուստի ձեռք բերմամբ։ Ռ. Փաշինյանը տեղեկացրեց նաեւ՝ իրենց հիմնադրամը Երեւանում ունի հատուկ երիտասարդական տներ, որտեղ բնակվում են քոլեջներում եւ բուհերում ուսանող իրենց սաները։ Ներկայումս ունեն 18 ուսանող։ Ի տարբերություն նմանատիպ այլ հաստատությունների, «ՍՕՍ մանկական գյուղերում» սաները կարող են բնակվել մինչեւ 23 տարեկան դառնալը։ Տնօրենի տեղեկացմամբ՝ այս պահին իրենց հաստատության 6 սան ծառայում են հայոց բանակում, մասնակցել են վերջին պատերազմին, 2-ը վիրավորվել են։ Ցավով հավելեց, որ Զաքար Սերոբյանը զոհվել է։ Նշեց նաեւ՝ այս հաստատության տղաներն իրավունք ունեին բանակ ծառայության անցնելիս չգնալ Արցախ, սակայն բոլորն էլ կամավոր Արցախ են մեկնել։ «Մեր նպատակն է աշխատել այնպես, որ ծնողներ ունեցող երեխաները մնան իրենց ընտանիքներում»-ասաց Ռ. Փաշինյանը՝ հավելելով, որ այդ նպատակով իրագործում են «Ընտանիքի ամրապնդման ծրագիր»։ Տարիների ընթացքում 168 երեխա վերադարձել է ընտանիք։ Միայն 2019 թ. վերամիավորվել է 23, 2020-ին՝ 17 ընտանիք։ Մեկ տարի հաստատությունը կապ է պահպանում այս ընտանիքների հետ, մինչեւ համոզվում են, որ իրենց սաներն ապահով պայմաններում են։ Այժմ հաստատությունում բնակվում են 3-18 տարեկան 72 երեխա։ Անդրադառնալով Արցախից տարհանված եւ իրենց մոտ եկած երեխաների խնդրին՝ Ռ. Փաշինյանն ասաց, որ հոկտեմբերի 23-ին են ընդունել երեխաներին՝ ընդհանուր 31 հոգի, որից 19-ը՝ Բերձորից, մնացածը՝ Ստեփանակերտից։ Այժմ այդ երեխաների հետ աշխատում է երեխաների խնամքի եւ պաշտպանության Ստեփանակերտի թիվ 1 գիշերօթիկ հաստատության տնօրեն Համեստ Սուլեյմանյանը, ով առաջին օրվանից երեխաների հետ է։ Կարեւորեց այն, որ արցախցի երեխաները շուտ դուրս եկան սթրեսից, ինտեգրվեցին նոր պայմաններին, ընկերացան ու բարեկամացան տեղի երեխաների հետ եւ այսօր բնակվում են այստեղ տիրոջ կարգավիճակով։ Նոր եկած երեխաներին համատեղել են տեղի սաների հետ, ձեւավորել են նոր ընտանիքներ։ Մանկական գյուղը եւ աշխարհի 24 նման այլ հաստատություններ հիմնականում հովանավորվում են Ֆրանսիայի «ՍՕՍ»-ի կողմից։ Կան այլ հովանավորներ եւս։ Ստեփանակերտի գիշերօթիկ հաստատության տնօրեն Հ. Սուլեյմանյանը տեղեկացրեց՝ պատերազմի սկսվելուց օրեր առաջ էր նշանակվել այս պաշտոնին։ Մեկ շաբաթից ավելի սաների հետ ապաստարանում է բնակվել. «Իմ նպատակն այդ պահին երեխաներին փրկելն էր. դժվար էր՝ ռումբերի պայթյուն, օդային տագնապի անընդհատ շչակը, սննդի, ջրի ապահովում եւ այլ խնդիրներ»։ Եվ որոշել են տարհանել երեխաներին ապահով վայր։ Այդ օրերին տարհանվեցին նաեւ բերձորցի երեխաները։ Հ. Սուլեյմանյանը միացյալ խմբի հետ եկել է այստեղ։ Այժմ ինքն է համակարգում 2 հաստատության աշխատանքը՝ «ՍՕՍ մանկական գյուղի» տնօրինության հետ։ Գոհ է նոր պայմաններից, հյուրընկալողներից։ Նշեց՝ իրենից բացի, այստեղ աշխատում են նաեւ Ստեփանակերտի եւ Բերձորի հաստատությունների աշխատակիցներ, 3-ը՝ Բերձորից, 2-ը՝ Ստեփանակերտից։ Ամեն ինչ արվում է, որ երեխաները չզգան՝ մանկատան սաներ են։ Շնորհակալ է բոլոր աշխատակիցներից, երեխաներին բժշկական օգնություն ցուցաբերող բժշկական հաստատություններից։ Այնուամենայնիվ, հիմնական նպատակը տուն՝ Ստեփանակերտ վերադառնալն է։ Այժմ իրենց հաստատությունը կարող է 32 երեխա ընդունել։ Սպասում է, որ կարգավորվի իրավիճակը։ Սիրով է խոսում երեխաների մասին, հատկապես՝ փոքրիկ Աստղիկի, Նարինեի եւ մնացածների... Ընթացքում «ՍՕՍ մանկական գյուղի» այլընտրանքային խնամքի ղեկավար Տաթեւիկ Թովմասյանի, Հ. Սուլեյմանյանի, Ք. Ասատրյանի եւ Գ. Մանուկյանի հետ այցելեցինք ընտանիքներ, ծանոթացանք պայմաններին։ Ամեն ինչ իր տեղում է։ Դպրոցականներն արդեն վերադարձել էին տուն, իսկ փոքրիկները խաղում էին։ Ջերմ զրույց է ստացվում։ Երեք եղբայր Գագիկը, Գրիգորն ու Գոռը միասին էին խաղում։ Ավագ եղբայրը՝ 9-ամյա Գագիկը, սովորում է 3-րդ դասարանում։ Լավ է սովորում, որոշել է՝ մեծանալու է՝ դառնա ոստիկան։ 9-րդ դասարանցի Նատալին Բերձորից է, լավ է սովորում, ցանկանում է բժիշկ դառնալ, ընկերուհին՝ 8-րդցի Մարիան, բուժքույր։ Բարձրդասարանցի աղջիկները սիրով դասեր են սովորեցնում փոքրիկներին։ Այսպես էր նաեւ Բերձորում, որտեղի հաստատության աշխատակից Էլմիրա Յավրումյանը կարոտով է խոսում իր քաղաքի մասին. «Թող չլիներ պատերազմը, մնայինք մեր քաղաքում»։ «ՍՕՍ ընտանիքի» օգնական Մերի Օհանջանյանը սիրով է աշխատում երեխաների հետ։ «8 երեխա կա մեր ընտանիքում, գիտենք մեր անելիքը, աշխատում ենք երեխաներին ընդգրկել խոհանոցային տնտեսություն վարելու եւ այլ աշխատանքներում»,-ասում է Մերին։ Թիվ 11 ընտանիքի «ՍՕՍ ընտանիքի օգնական» Խանդութը ներկայացնում է իրենց ընտանիքի անդամներին։ Պարթեւը Բերձորից է, աշխույժ տղա է։ Մարտի 15-ին ծննդյան օրն է, ցանկանում է ժամացույց նվեր ստանալ։ 4-րդ դասարանցի Լուսինեն լավ է սովորում, հատկապես՝ մայրենին եւ «Ես եւ շրջակա միջավայրը» առարկաները, միշտ «9» է ստանում։ Ընտանիքներն ունեն նաեւ հողատարածքներ, որոնք մշակվում են։ Կոտայքի հանրակրթական դպրոցը մոտ է «ՍՕՍ»-ին, իսկ Նոր գյուղի դպրոց աշակերտները հաճախում են հաստատության ավտոբուսով։ Բարձր տրամադրությամբ հրաժեշտ տվեցինք «ՍՕՍ մանկական գյուղին»՝ կրկին հանդիպելու խոստումով ու ցանկությամբ՝ քիչ երեխաներ բնակվեն այստեղ, նույն գեղեցիկ ու հարմարավետ տնակներն օգտագործվեն որպես ճամբար։ Հավատով՝ կիրականանան մեր փոքրիկների երազանքները, այլեւս պատերազմ չի լինելու, ստեփանակերտցիները տուն կվերադառնան։ Վերադարձին Գոռ Մանուկյանը, ով պատերազմի ողջ ընթացքում իր թիմով կազմակերպում էր սննդի ու այլ անհրաժեշտ իրերի ներկրումն Արցախ եւ զբաղված էր վտանգված վայրերից բնակիչների տարհանմամբ, կարեւորեց թիկունքի աշխատանքը, հատկապես՝ նրանց, ովքեր լուռ ու անտես մեծ գործ էին կատարում։ Այդ մարդկանց թվում էր Քրիստինեն, ով աշխատում էր ՀՀ սոցապ նախարարությունում եւ զբաղված էր տարհանված արցախցիներին, այդ թվում նաեւ գիշերօթիկների սաներին տեղավորելու աշխատանքով։


Սենտ Անդեոլ դը Ֆուրշադ - Վիքիպեդիա՝ ազատ հանրագիտարան 44°50′55′′ հս. լ. 4°17′56′′ ավ. ե.HGЯOL Սենտ Անդեոլ դը Ֆուրշադ Սենտ Անդեոլ դը Ֆուրշադ Վիքիպահեստում Սենտ Անդեոլ դը Ֆուրշադ (ֆր.՝ Saint-Andéol-de-Fourchades), համայնք Ֆրանսիայի Օվրեն-Ռոն-Ալպեր մարզի Արդեշ գավառում։ Բնակչությունը 2008 թվականի դրությամբ կազմում է 54 մարդ, բնակչության խտությունը` 3.28 մարդ/կմ2։ Բնակավայրը զբաղեցնում է 16.47 կմ2 տարածք։ Գտնվում է Փարիզ քաղաքից 470 կմ հարավ, Լիոն քաղաքից` 110 կմ հարավ-արեւմուտք, Պրիվա քաղաքից` 27 կմ հյուսիս-արեւմուտք։ 2010 թվականին ուներ 28 աշխատունակ (15-64 տարեկան) բնակիչ, որոնցից ակտիվ էին 22-ը, իսկ ոչ ակտիվները` 6։ Ակտիվության ցուցանիշը կազմում է 78,6 %։ 22 աշխատունակ մարդկանցից աշխատել է 20 անձ (14 տղամարդ եւ 6 կին)։ Գործազուրկ են եղել 2 անձ (1 տղամարդ եւ 1 կին)։ 6 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 4-ը չեն աշխատել տարբեր պատճառներով։ BNF: 131929415 · VIAF: 125505647 · WorldCat VIAF: 125505647 Ստացված է «https://hy.wikipedia.org/w/index.php?title=Սենտ_Անդեոլ_դը_Ֆուրշադ&oldid=7856519» էջից


Կմասնակցի՞ Թրամփը Բայդենի երդմնակալությանը. նա Twitter-ում գրառում է արել — Echo.am 8 հունվարի 20:41 ԱՄՆ նախագահ Դոնալդ Թրամփը մտադիր չէ մասնակցել նորընտիր նախագահ Ջո Բայդենի երդմնակալության արարողությանը։ Այս մասին Սպիտակ տան ղեկավարը գրել է Twitter-ի իր էջում։ Երդմնակալության արարողությանը չեմ գնա. Դոնալդ Թրամփ 8 հունվարի 21:40 Ես չեմ գնա երդմնակալության արարողությանը.Թրամփ 8 հունվարի 20:37 Դոնալդ Թրամփը ներկա չի լինի Ջո Բայդենի երդմնակալության արարողությանը 8 հունվարի 20:22


ԾՆՆԴԵԱՆ ՏՕՆԱԽՄԲՈՒԹԻՒՆ՝ ԱՐԵՒԵԼԵԱՆ Ա.Մ.Ն.-Ի ՇԱԲԱԹՕՐԵԱՅ ԴՊՐՈՑՆԵՐԷՆ ՆԵՐՍ - Hairenik Weekly Newspaper ԾՆՆԴԵԱՆ ՏՕՆԱԽՄԲՈՒԹԻՒՆ՝ ԱՐԵՒԵԼԵԱՆ Ա.Մ.Ն.-Ի ՇԱԲԱԹՕՐԵԱՅ ԴՊՐՈՑՆԵՐԷՆ ՆԵՐՍ hairenik January 21, 2020 January 23, 2020 Անմանորն ու Սուրբ Ծնունդը պատշաճ կերպով նշուեցան Ա.Մ.Ն. Արեւելեան շրջանի զանազան կրթօճախնէրէ ներս։ Նիւ Եորքի Տակլըսթընի Սուրբ Սարգիս եկեղեցւոյ ,Շուշան եւ Յովսէփ Յակոբեանե շաբաթօրեայ դպրոցը Յունուար 5-ի երեկոյեան տօնախմբեց Քրիստոսի Ծնունդը, ներկայութեամբ՝ եկեղեցւոյ հովիւ՝ Արժ. Տ. Նարեկ քհն. Թրթռեանի, ծնողներու եւ հիւրերու։ Դպրոցի տնօրէնուհի՝ տիկ. Նայիրի Զօհրապեան, բարի գալուստի եւ շնորհաւորական խօսք արտասանելէ ետք, ներկայացուց ուսուցչակազմը եւ ծնողաց յանձնախումբը՝ ջատագովելով անոնց տարած լուրջ աշխատանքը։ Տիկին Զօհրապեան յայտնեց, որ Հ.Օ.Մ.-ի կազմակերպած շարադրական մրցոյթին՝ վարժարանի աշակերտներէն Էտի Հազարեան առաջին մրցանակը ստացած էր 14 դպրոցներու մէջ։ Ապա Էտին հրաւիրեց ու պարգեւատրեց զայն։ Տօնախմբութիւնը սկսաւ աղօթքով եւ Ծննդեան յատուկ երգերով տիկ. Զեփիւռ Արծիւեանի ղեկավարութեամբ։ Դաշնակով կ՛ընկերակցէր՝ տիկ. Հայկուհի Մկրեան։ Մանկապարտէզէն մինչեւ 4-րդ կարգի աշակերտներ ներկայացուցին Քրիստոսի թեմայով բանաստեղծութիւններու փունջ մը, իսկ 6-րդ եւ 7-րդ կարգի աշակերտները թատերականացուցին Քրիստոսի ծնունդը ծափահարութիւններու եւ հիացական արտայայտութիւններու մէջ։ Հանդիսութիւնը փակուեցաւ դպրոցի ծնողներու յանձնախումբին կազմակերպած հիւրասիրութեամբ։ “ՀԱՄԱՍՏԵՂ” ԴՊՐՈՑԻՆ ՍՈՒՐԲ ԾՆՈՒՆԴԸ Պեթեստայի (Մէրիլէնտ) ,Համաստեղե դպրոցի սաները կենդանի մսուրով մը ողջունեցին Քրիստոս մանուկի ծնունդը` 8-րդ դասարանի ուսուցչուհի տիկ. Լենա Տէմիրճեան Թաթարեանի կազմակերպութեամբ։ Յիշարժան օր էր՝ ներառեալ Ջրօրհնէքը, Գէորգ Կարապետ Թաթարեանի կնքահայրութեամբ: Ամենէն հաճելին՝ Սուրբ Ծնունդի առիթով դպրոցականներուն ստացած նուէրներն էին, որոնք յատկացուած էին դպրոցի ծնողական միութեան կողմէ։ Իսկ դպրոցի ուսուցչակազմը նուիրած էր ուտեստեղէնն ու զարդարանքը։ 200-էն աւելի ներկաներ կային այդ օր: “ՍԻԱՄԱՆԹՕ” ԼՍԱՐԱՆԷն ՆԵՐՍ Երկուշաբթի, Յունուար 6-ին, Ծննդեան երեկոյեան Առաջնորդ Սրբազան Հօր աւանդական Տնօրհնէքին, հրաւիրուած էին տիկ. Հուրի Սահակեան-Փափազեանը՝ ,Սիամանթօե լսարանի հիմնադիրն ու երկար տարիներու տնօրէնուհին, նաեւ՝ դասատուներն ու աշակերտները, որոնք ամիս մը առաջ զարդարած էին Առաջնորդարանի ծառը։ Վերամուտի առաջին օրը եւ երեկոյ ըլլալուն, հազիւ երեք աշակերտներ կրցած էին ներկայ ըլլալ։ Ասիկա յարմար առիթ մը եղաւ յիշատակի նկար մը ունենալու տիկ. Փափազեանին հետ։ Շաբաթ, Յունուար 11-ին, ,Սիամանթօե լսարանի հիւր դասախօսն էր մրցանակակիր սրնգահար՝ Սաթօ Մուղալեանը։ Ան գեղարուեստական ղեկավարն է ,Perspectives Ensembleեին, որ կ՛ուսումնասիրէ ու կը համադրէ երաժիշտներու եւ նկարիչներու գործերը։ Սաթօ Մուղալեան վերջերս հրատարակած է “Feast of Ashes: The Life and Art of David Ohannessian” գիրքը, որ նուիրուած է անոր մեծ հօր՝ Դաւիթ Օհաննէսեանի կեանքին։ Տասը տարի առաջ, հեղինակը մեծ հօր հետքերէն նիւթեր հաւաքած է, ճամբորդելով Թուրքիա, Անգլիա, Իսրայէլ, Պաղեստին եւ Ֆրանսա, եւ ընթացքին յօդուածներ հրատարակած ու խօսած, նիւթ ընելով՝ Երուսաղէմի մէջ հայ խեցեգործութեան ծնունդը, որուն հիմը դրած է Դաւիթ Օհաննէսեան։ Մեծ Եղեռնի օրերուն, վերջինս իր ծննդավայր Քէօթահիայէն Երուսաղէմ տարած է գործին գաղտնիքը եւ փոխած՝ տեղւոյն ճարտարապետութեան դիմագիծը։ Երուսաղէմի քարքարոտ փողոցներուն մէջ, շէնքերու պատերուն կամ դռներուն, մինչեւ ներսը սենեակներուն կամ նոյնիսկ Երուսաղէմի ,Ռոքֆելըրե թանգարանին մէջ փայլփլուն ու գունագեղ սալերն ու իրերը, որոնք ,սուրբ քաղաքեին իւրայատկութիւնն են, Դաւիթ Օհաննէսեանի գործն են։ Ան իր բազում գործերը տարածած է մինչեւ Եգիպտոս ու Սէուտական Արաբիա, իսկ 1933-ին մասնակցած՝ Շիքակոյի հռչակաւոր ցուցահանդէսին։ Իր մեծ հայրը բնաւ չտեսած թոռը անոր հետքերէն քալած ու ի հարկին պատմաբանի ու օսմանագէտի օգնութեամբ մտած է թրքական արխիւները՝ մութ անկիւններ բացայայտող էջեր գտնելով։ Այսքան հետաքրքրական արուեստի մը մասին նոյնքան հետաքրքրական պատումը ունկնդրելով ու պատկերներ դիտելով, ,Սիամանթօե-ի աշակերտները տարբեր տեսանկիւնէ ընկալեցին ցեղասպանութիւնը, անոր նախադէպքերն ու հետեւանքները: Այնուհետեւ, Մուղալեան գործնական փորձ մը ըրաւ պատանիներուն հետ. անոր բերած իրերով, անոնք նկարեցին ու գունաւորեցին խեցեգործութեան յատուկ պատկերներ։ Վարդինէ Օհանեան-Գէորգեան` Լիբանանի Նորակազմ Կառավարութեան Երիտասարդութեան Եւ Մարմնակրթութեան Նախարար Previous post Վարդինէ Օհանեան-Գէորգեան` Լիբանանի Նորակազմ Կառավարութեան Երիտասարդութեան Եւ Մարմնակրթութեան Նախարար Next post Պոլսոյ Նորընտիր Պատրիարքը Պատասխանած Է Զինք Քննադատող Հայերուն


source: wikipedia

text: Սեպտեմբերի 28, տարվա 271-րդ (նահանջ տարիներին՝ 272-րդ ) օրն է։ Տարվա ավարտին մնում է 94 օր։ Դեպքեր մ.թ.ա. 48 - Պոմպեոս զորավարն սպանվում է Եգիպտոսում 1874 - Էջմիածնում բացվեց Գեւորգյան ճեմարանը 1970 - Կահիրեում սրտի կաթվածից մահանում է Եգիպտոսի նախագահ Գամալ Աբդել Նասերը ՄԱԿ-ին միացած երկրներ 1950 - Ինդոնեզիա 1960 - Մալի, Սենեգալ Ծնունդներ մ.թ.ա. 551 - Կոնֆուցիոս, չինացի փիլիսոփա, աշխարհի մեծագույն փիլիսոփաներից մեկը (մ. 479) 616 - Ջիվանշիր, Աղվանքի թագավոր (մ. 683) 1803 - Պրոսպեր Մերիմե ֆրանս. հնէապատմաբան, գրող (մ. 1870) 1841 - Ժորժ Կլեմանսո Georges Clemenceau ֆրանս. լրագրող, ֆիզիկոս 1900 - Ջովաննի Դեյնի, իտալացի ֆուտբոլիստ եւ գլխավոր մարզիչ 1924 - Մարչելլո Մաստրոյանի Marcello Mastroianni իտալաֆրանս. դերասան (մ. 1996) 1928 - Նիկոլայ Ռիժկով, ռուս պետական եւ կուսակցական գործիչ, հայ ժողովրդի մեծ բարեկամ, ՀՀ ազգային հերոս 1934 - Բրիժիտ Բարդո Brigitte Bardot ֆրանս. դերասանուհի եւ երգչուհի 1968 - Նաոմի Ուոթս Naomi Watts անգլ. դերասանուհի 1972 - Դիտա ֆոն Տիզ Dita Von Teese ամեր. պարուհի, մոդել, դերասանուհի 1982 - Նոլվեն Լերուա Nolwenn Leroy ֆրանս. երգչուհի-երգահան 1984 - Մաթյո Վալբուենա Mathieu Valbuena ֆրանս. ֆուտբոլիստ 1986 - Անդրես Գուարդադո, մեքսիկացի ֆուտբոլիստ 1987 - Հիլարի Դաֆֆ Hilary Duff ամեր. երգչուհի-երգահան եւ դերասանուհի Մահեր 1895 - Լուի Պաստյոր Louis Pasteur ֆրանս. քիմիկոս, կենսաբան (ծն. 1822)։ 1914 - Ստեվան Մոկրանյաց,սերբ կոմպոզիտոր, բանահավաք, դիրիժոր, մանկավարժ 1947 - Գարեգին Լեւոնյան, հայ արվեստաբան, գրականագետ (ծն. 1872)։ 1953 - Էդվին Հաբլ Edwin Hubble ամեր. աստղագետ (ծն. 1889)։ 1956 - Օստապ Վիշնյա,ուկրաինացի խորհրդային գրող-երգիծաբան 1970 - Գամալ Աբդել Նասեր Եգիպտոսի 2-րդ նախագահը (ծն. 1918)։ 2003 - Էլիա Կազան Elia Kazan հույն ծագումով ամեր. դերասան, ռեժիսոր, արտադրող, դրամատուրգ Տոներ Սրտի համաշխարհային օր Կատաղություն հիվանդության դեմ պայքարի համաշխարհային օր Չեխիա՝ Չեխական պետականության օր Չինաստան՝ Ուսուցչի օր Ռուսաստան՝ Ատոմային արդյունաբերության աշխատողի օր Արտաքին հղումներ BBC: Այս օրը Այս օրը Կանադայում


Ռիհաննայի ստեղծած կոշիկը համեմատել են զուգարանի էժան հողաթափերի հետ (լուսանկար) - Լուրեր Հայաստանից - Թերթ.am Ռիհաննայի ստեղծած կոշիկը համեմատել են զուգարանի էժան հողաթափերի հետ (լուսանկար) 21:44 • 20.04.17 Համացանցի օգտատերերը քննադատության են ենթարկել երգչուհի Ռիհաննայի նոր դիզայներական ստեղծագործությունը` «ժելեյանման սանդալները», որոնք նա ստեղծել է Puma բրենդի հետ մեկտեղ: Այս մասին հայտնում է Mashable պորտալը: Աղբյուրը որպես օրինակ է բերում լուսանկարը, որում պատկերված են Ասիայում արտադրված էժանագին հողաթափերը: Հայտնի է, որ դրանց զույգի գինը կազմում է ընդամենը մեկ դոլար: Այսպիսով ցուցադրվում է դրանց ակնհայտ նմանությունը Fenty Jelly Slides կոշիկի հետ, որը ստեղծել է Ռիհաննան: Նշվում է, որ համացանցի օգտատերերը նույն ժամանակ համեմատել են երգչուհու հեղինակած կոշիկը ասիացիների էժանագին հողաթափերի հետ, որոնք նրանք օգտագործում են զուգարան գնալու ժամանակ:


text: Քրիստոնեություն (՝ «օծյալ»), միաստվածային կրոն, հուդայականության եւ իսլամի հետ մտնում է աբրահամական կրոնների խմբի մեջ, իսլամի եւ բուդդիզմի հետ մեկտեղ մտնում է երեք համաշխարհային կրոնների թվի մեջ։ Քրիստոնեություն եզրն առաջին անգամ օգտագործվել է Իգնատիոս Անտիոքացու կողմից (մահ. 113/117) Մագնեզիայի, Հռոմի եւ Ֆիլադելֆիայի եկեղեցիներին հղած նամակներում։ Քրիստոնեության կարեւորագույն հրամանակարգն (դոգմա) է՝ մեղքից, մահից եւ անեծքից մարդուն ազատելու նպատակով իրապես մարմնացած եւ մարդացած Աստվածամարդու, Նախահավիտենական Աստծո Որդու՝ Հիսուս Քրիստոսի մասին վարդապետությունը։ Ժամանակի ընթացքում, պատմական հանգամանքների եւ աստվածաբանական մտքի զարգացման թելադրանքով, քրիստոնեական եկեղեցին ճյուղավորվել, երկփեղկվել է արեւելաքրիստոնեական եւ արեւմտաքրիստոնեական ուղղությունների (որոնցից են Ուղղափառությունը, Կաթոլիկությունը), իսկ 16-րդ դարում՝ Ռեֆորմացիայի արդյունքում, ձեւավորվել է քրիստոնեության երրորդ մեծ ուղղությունը՝ բողոքականությունը։ Քրիստոնեության սրբազան գիրքը Աստվածաշունչն է. քրիստոնյաների պատկերմամբ՝ Աստծո խոսքը՝ ուղղված իր իսկ արարած աշխարհին։ Հայտնությամբ տրված քրիստոնեական դավանանքի հիմնական դրույթները համառոտ եւ ամփոփ բանաձեւված են Հավատո հանգանակներում։ Քրիստոնեության ծագում Քրիստոնեությունը ծագել է I դարում Պաղեստինում հրեական միջավայրում, մեսիայի մասին հրեական շարժումների ժամանակ։ Արդեն Ներոնի ժամանակ Հռոմեական կայսրությունում կային քրիստոնեական համայնքներ։ Հայերը եղան առաջինը, ովքեր ընդունեցին քրիստոնեությունը՝ որպես պետական կրոն մ.թ. 301թ. Քրիստոնեական հավատի աղբյուրները կապված են հուդայական Հին կտակարանի հետ։ Աստվածաշնչի համաձայն՝ Հիսուս Քրիստոսը թլփատվել է, դաստիարակվել է որպես հրեա, հետեւել է Հին կտակարանի պատվիրաններին, այցելել է սինագոգա շաբաթ օրերին։ Քրիստոսի աշակերտները եւ առաջին հետեւորդները հրեաներ էին։ Քրիստոսի խաչվելուց երեք ու կես տարի անց քրիստոնեությունը սկսվում է տարածվել նաեւ այլ ժողովուրդների եւ ցեղերի շրջանում։ Նոր կտակարանի Գործք գրքի համաձայն «Χριστιανοί» գոյականը (քրիստոնյաներ, Քրիստոսի հետեւորդներ) առաջին անգամ օգտագործվել է Անտիոք քաղաքում I դարում (Գործք 12։1)։ Սկզբում քրիստոնեությունը տարածվում էր բացառապես միջերկրածովյան հրեական սփյուռքում, սակայն Պողոս առաքյալի քարոզների շնորհիվ այն հետեւորդներ ձեռք բերեց նաեւ այլ "հեթանոս" ազգերի շրջանում։ Մինչեւ V դարը քրիստոնեության տարածումն ընթանում էր Հռոմեական կայսրության տարածքում եւ դրա ազդեցության շրջաններում (Մեծ Հայք, Սիրիա, Եթովպիա)), հետո (հիմնականում 1-ին հազարամյակի 2-րդ կեսին) այն տարածվեց գերմանական եւ սլավոնական ցեղերի շրջանում, ավելի ուշ (XIII-XIV դդ.)՝ նաեւ մերձբալթյան եւ սկանդինավյան շրջանում։ Հետեւորդների թիվ Ներկայումս աշխարհում ապրում է մոտ 2.44 միլիարդ քրիստոնյա, որոնցից՝ Եվրոպայում ապրում են տարբեր գնահատականներով 400-500 միլիոն քրիստոնյա Լատինական Ամերիկայում ապրում են մոտ 543 միլիոն քրիստոնյա Հյուսիսային Ամերիկայում ապրում են 231 միլիոն քրիստոնյա, որոնցից՝ ԱՄՆ-ում՝ 160-225 միլիոն Կանադայում՝ 25 միլիոն Ասիայում ապրում են մոտ 350 միլիոն քրիստոնյա Աֆրիկայում ապրում են 475 միլիոն քրիստոնյա Ավստրալիա եւ Օվկիանիա՝ 24 միլիոն Տարբեր քրիստոնեական ուղղությունների հետեւորդների մոտավոր թիվը՝ 1, 2 միլիարդ քրիստոնյա դավանում են Կաթոլիկություն Ըստ Բրիտաննիկա հանրագիտարանի աշխարհում ապրում է մոտ 420 միլիոն բողոքական, բայց նրա մասնագետները դրանց մեջ չեն ներառում Անգլիկան եկեղեցին (86 մլն.) եւ այլ անկախ եկեղեցիներ (371 մլն.)։ Ըստ Pew Research Center-ի այդ եկեղեցիները ներաքյալ կա 800 միլիոն բողոքական Արեւելյան հնագույն եկեղեցիների հետեւորդ հանդիսանում են աշխարհի 70-80 միլիոն քրիստոնյա, որոնիցից 9 միլիոնը Հայ առաքելական եկեղեցու հետեւորդ են Աշխարհում ապրում է 225-300 միլիոն ուղղափառ քրիստոնյա Քրիստոնեության հիմնական հոսանքներ Կաթոլիկություն Ուղղափառություն Արեւելյան հնագույն եկեղեցիներ, որոնց մեջ է մտնում նաեւ Հայ առաքելական եկեղեցին Բողոքականություն Քրիստոնեական հավատք Աստվածաբանություն Քրիստոնեությունն ընդունում է Հին կտակարանի ավանդությունը՝ միակ Աստծո մասին, բայց դրա հետ մեկտեղ այն նաեւ բերում է Սուրբ Երրորդության գաղափարը, ըստ որի՝ Հայր Աստված, Որդի Աստված եւ Սուրբ Հոգին մի ամբողջական բնություն են։ Հավատի հիմնական թեզեր Մոնոթեիստական միաստվածություն, ավելի խորացված Երրորդության մասին ուսմունքով։ Ըստ քրիստոնեական հավատքի՝ աշխարհը արարվել է Միակ Աստծո կողմից, որն ունի երեք բնություն՝ Հայր Աստված, Որդի Աստված եւ Սուրբ Հոգի։ Աստված դիտարկվում է որպես կատարյալ Ոգի, Նա ոչ միայն ամենակարող եւ ամենագետ է, այլ նաեւ ունի անսահման բարություն եւ անվերջանալի սեր (Աստված սեր է) Ըստ քրիստոնեության՝ մարդկային կյանքն ամենամեծ արժեքն է։ Մարդը դիտարկվում է որպես հոգով անմահ, ստեղծված Աստծո կողմից իր նմանությամբ։ Ըստ կրոնի՝ բոլոր մարդիկ հավասար են Աստծո առաջ, եւ Նա ամեն դեպքում բոլորին սիրում է։ Աստված տվել է մարդկան ազատ կամքի իրավունք։ Մարդու կատարյալության մասին ուսուցում, ըստ որի՝ մարդիկ կատարյալ են եւ ստեղծված են որ Սուրբ լինեն ("... Սուրբ եղեք, ինչպես Սուրբ է ձեր Երկնային Հայրը...") Հոգեւոր աշխարհի առաջնայնությունը ֆիզիկական աշխարհի նկատմամբ։ Աստված ֆիզիկական աշխարհի անառարկելի ղեկավարն է, որը տվել է այս Երկիրը մարդուն, որ վերջինս այստեղ իշխի եւ այստեղ իր ֆիզիկական մարմնի միջոցով կատարի իր Սուրբ պարտականությունը։ Չարի սկիզբը համարվում է ոչ թե ֆիզիկական աշխարհը, այլ հոգեւորը։ Արդարների հարության մասին ուսուցում, ըստ որի արդարները պիտի հարություն առնեն եւ ժառանգեն ֆիզիկական աշխարհը։ Աստծո՝ մարդկային կերպարանք ստանալու մասին ուսուցում՝ մարդկանց մեղքերից փրկելու, նրանց ճիշտ ուղղությամբ տանելու համար։ Ըստ քրիստոնեության՝ Հիսուս Քրիստոսը համարվում է Որդի Աստված, որը մարդկային կերպարանք ստացավ եւ որի խաչելությամբ մարդիկ փրկվեցին։ Վերոնշյալ կետերից կարելի է ենթադրել, որ քրիստոնեությունը, կարեւորելով հոգեւորը, կարեւորում է նաեւ ֆիզիկական աշխարհը՝ ձգտելով հաստատել ներդաշնակություն հոգեւորի եւ ֆիզիկականի միջեւ։ Կրոնը չի մերժում դրանցից ոչ մեկը, բայց նաեւ նշում է հոգեւորի առաջնահերթությունը եւ մնացածը համարում հոգեւոր կատարելության հասնելու միջոց։ Քրիստոսաբանություն Քրիստոսաբանությունը ուսմունք է Հիսուս Քրիստոսի մասին։ Կրոնի մեջ նա դիտվում է որպես Հին կտակարանի Մարգարեների կողմից ասված Մեսիան։ Օրտոդոքս քրիստոնյաները (կաթոլիկներ, ուղղափառներ եւ բողոքականներ) հավատում են, որ Հիսուս Քրիստոսը Աստվածամարդ է (կամ Մարդ-Աստված), ոչ թե Կիսաասված կամ Կիսամարդ։ Նա համարվում է Աստծո Որդին, որը մշտապես գոյություն է ունեցել Երկնքում մինչեւ մարդկային կերպարանք ստանալը եւ Հայր Աստծո հետ կազմում է մեկ բնություն։ Արիոսականությունը կարծում է, որ Հիսուս Քրիստոսը Հայր Աստծո ստեղծագործածն է, որը ստեղծվել է Երկրի ստեղծումից առաջ։ Նեստորականությունը բաժանում է Լոգոսի աստվածային բնությունը եւ Քրիստոսի մարդկային բնությունը։ Մոնոֆիզիտությունը, ընդհակառակը, պնդում է, որ Լոգոսի աստվածային էությունը գերադաս է Քրիստոսի մարդկային էությանը։ Այս ամենից բացի քրիստոնեությունը մարդու հետմահու գոյության նաեւ այլ ձեւեր Դրախտում, Դժոխքում եւ Քավարանում (վերջինը միայն կաթոլիկների մոտ)։ Քրիստոսաբանական վեճերը մեծ թափ առան V դարում, որից անմասն չմնաց հայ եկեղեցին։ Մարդաբանություն Քրիստոնեական հավատալիքներին համաձայն՝ մարդը ստեղծվել է Աստծո պատկերով։ Նա սկզբում կատարյալ էր, սակայն հետո մեղանչեց եւ անկատար դարձավ։ Անկատար մարդը ունի կոշտ, տեսանելի մարմին, գայթակղվող հոգի, որի հայացքն ուղղված է դեպի Աստված։ Դրանից բացի քրիստոնեությունը չի առանձնացնում մարդու մարմինն ու հոգին եւ նշում է, որ փրկության ենթակա են ոչ միայն մարմինը, այլեւ հոգին։ Կատարյալ մարդ, ով կապված էր Աստվածային բնությանը, համարվում է Հիսուս Քրիստոսը։ Այդուհանդերձ քրիստոնեությունում առկա են նաեւ հետմահու գոյության այլ ձեւեր դրախտում, դժոխքում եւ քավարանում (վերջինը միայն կաթոլիկների մոտ)։ Խորհուրդներ Ի տարբերություն այլ կրոնների, քրիստոնեությունում կան խորհուրդներ, որոնք տարբերվում են այլ կրոնների ծեսերից եւ արարողակարգերից։ Եթե ծեսերը խորհրդանշում են Աստծո եւ մարդու միջեւ կապ հաստատելու միջոց, որը երաշխավորում է աշխարհի եւ մարդու՝ ինչպես արտաքին, այնպես էլ ներդաշնակությունը, ապա խորհուրդները բերում են մարդկային կյանքում Աստծո ներկայությունը։ Խորհուրդներից ամենակարեւորներն են հանդիսանում Մկրտությունը( ազդարարում է մարդու՝ քրիստոնեական կյանքի մուտքը, խորհրդանշում է Աստծո հետ միաձուլումը) եւ Հաղորդությունը( եկեղեցական արարողակարգի ընթացքում սրբագործված հացի եւ գինու ճաշակում, որը նշանակում է, որ մարդը հավատում է Քրիստոսին, ճաշակում է նրա Մարմինն ու Արյունը, որպեսզի Քրիստոսը ապրի նրա մեջ)։ Ուղղափառությունը եւ Կաթոլիկությունը ունեն եւս 5 Խորհուրդներ, որոնք բողոքականությունը չի ընդունում։ Քրիստոնեական եկեղեցիների պատմություն Մինչնիկեական ժամանակաշրջան Քրիստոնեական եկեղեցու պատմության առաջին մասը ներառում է 3 դար՝ հասնելով մինչեւ Նիկեայի տիեզերական առաջին ժողովը։ Այս ժամանակաշրջանի կարեւոր առանձնահատկություններից մեկը քրիստոնյաների նկատմամբ իրականցվող հալածանքներն էին, որոնք չշրջանցեցին նաեւ Հայաստանի քրիստոնյաներին։ Առաքյալների դար I դարը կոչվում է առաքելական։ Ըստ ավանդության՝ առաքյալների վրա Սուրբ Հոգու իջնելուց հետո նրանք Երուսաղեմի շրջանում մնացին 12 տարի, որից հետո ցրվեցին աշխարհով մեկ՝ քարոզելու քրիստոնեություն։ Երուսաղեմի կործանվելուց հետո եկեղեցական կենտրոնի դերը անցավ կայսրության մայրաքաղաք Հռոմին, որտեղ կտտանքների են ենթարկվել Պողոս եւ Պետրոս առաքյալները։ Ներոնից սկսվել է հետապնդումների ժամանակաշրջանը։ Վերջին առաքյալը՝ Հովհաննես Աստվածաբանը, մահանում է մոտ 100 թվականին աքսորավայրում։ Այդպես ավարտվում է առաքյալների դարաշրջանը։ "Առաքելական հայրերը" Վաղ քրիստոնեության պատմության մեջ I-II դդ. նշանավորված է այսպես կոչված "Առաքելական հայրերի" գործունեությամբ։ Նրանք առաջին քրիստոնյա գրողներն էին, եղել են առաքյալների աշակերտները։ Դրանցից կարելի է նշել Իգնատիոս Անտիոքացուն՝ որպես տվյալ ժամանակաշրջանի հայտնի գործիչ։ Նա մահվան է դատապարտվել Տրայանոսի կողմից հրամայված քրիոստոնեական հետապնդումների ժամանակ։ "Առաքելական հայրերից" է նաեւ Պողիկարպոս Զմյուռնացուն, ում կենդանի այրել են կայսր Մարկոս Ավրելիոսի կողմից սկսված քրիստոնեական հետապնդումների ժամանակ (167 թ.)։ Ապոլոգետներ Առաքելական հայրերից հետո սկսվում է ապոլոգետների ժամանակաշրջանը։ Ապոլոգիան (՝ արդարացում) արդարացման նամակներ էին հակաքրիստոնյա կայսրերին, որտեղ քրիստոնյա նշանավոր գրողները ներկայացնում էին իրենց կրոնը որպես բարության եւ արդարության ջատագով, ինչպես նաեւ ողջամիտ ու խելամիտ կրոն։ Դրանով իսկ նրանք, կամա թե ակամա, ներկայացրել են քրիստոնեության հավատալիքները խելքամիտ կերպով եւ շատ պարզ ու հասկանալի։ Սրանով ծնվել է քրիստոնեական աստվածաբանությունը։ Քրիոստոնեական ասվտածաբանության առաջին փիլիսոփաներից էր Հուստինոսը Սամարայից, ով մոտ 133 թ. քրիստոնեություն ընդունելուց հետո տեղափոխվել է Հռոմ, որտեղ ստեղծել է հերետիկոսների դեմ պայքարի առաջին աստվածաբանական դրպոցը։ Նա զոհվել է Մարկոս Ավրելիոսի քրիստոնեական հետապնդումների ժամանակ 166 թվականին։ Մինչնիկեական ժամանակաշրջանն ավարտվում է "Դիոկղետիանոսյան հետապնդումներով" (302-311 թթ.), որի հիմնական նպատակը քրիստոնեական եկեղեցին ամբողջությամբ կործանելն էր, սակայն սա ոչ միայն իր նպատակին չհասավ, այլեւս ունեցավ հակառակ ազդեցությունը՝ քրիստոնեությունը ավելի տարածվեց եւ ամրապնդեց իր դիրքերը։ Հենց հետապնդումների ժամանակաշրջանում տեղի ունեցավ դարակազմիկ մի իրադարձություն, որն ամրապնդեց քրիստոնեության դիրքերը՝ Մեծ Հայքը 301 թ. պաշտոնապես հռչակվեց քրիստոնեական պետություն՝ դառնալով առաջին երկիրը, որը քրիստոնեությունը դարձրեց պետական կրոն։ Քրիստոնեությունը Հայաստանում Քրիստոնեությունը Հայաստան է մուտք գործել I դարում՝ Հիսուս Քրիստոսի առաքյալներ Սուրբ Թադեոսի եւ Սուրբ Բարդուղիմեոսի քարոզչությամբ, որոնք Հայ առաքելական եկեղեցու կողմից հետագայում հռչակվեցին Հայոց առաջին լուսավորիչներ։ Մեծ Հայքը Թադեոս առաքյալի անունով միջնադարում հաճախ անվանվում էր «Թադեի վիճակ» կամ «Թադեի աթոռ»։ Հայաստանում կազմավորվում են քրիստոնեական համայնքներ (եկեղեցիներ), կարգվում նոր հավատի սպասավորներ, եպիսկոպոսներ, որոնք կապեր են հաստատում հարեւան երկրների, հատկապես Միջագետքի, Ասորիքի, Կապադովկիայի հավատակիցների, Ալեքսանդրիայի, Սամոսատի, Եդեսիայի, Անտիոքի, Կեսարիայի աթոռների եւ համայնքների հետ։ Պատմական աղբյուրները հիշատակում են Ծոփքի Մեհրուժան եպիսկոպոսի անունը, որը III դ. կեսին նամակագրական կապ է ունեցել Ալեքսանդրիայի Դիոնիսիոս պատրիարքի հետ։ II–IV դդ. Հայաստանում նոր հավատի բազմաթիվ հետեւորդներ՝ Ոսկյանք, Սուքիասյանք, Սանդուխտ արքայադուստր, Ոգուհի, Գայանյանց կույսեր, Հռիփսիմյանց կույսեր եւ այլն, հալածանքի զոհ են դարձել՝ հռչակվելով Հայ եկեղեցու առաջին սրբերն ու նահատակներ։ Փոքր Հայքում կատարվում էին քրիստոնյաների մասսայական ձերբակալություններ։ 301 թվականին՝ Հայոց Տրդատ Գ Մեծ թագավորի օրոք, քրիստոնեությունը պաշտոնապես հռչակվել է Մեծ Հայքի թագավորության պետական կրոն եւ սկսել բռնի կերպով տարածվել ամբողջ Մեծ Հայքի տարածքում։ Քրիստոնեության քարոզումը ընթանում էին դաժան բնռություններով, նախկին հավատքի հետեւորդների դաժան սպանություններով ու մշակութային արժեքների կործանմամբ։ Գրիգոր Լուսավորիչը, դառնալով առաջին քահանայապետ, շարունակել է Թադեոս եւ Բարդուղիմեոս առաքյալների գործը եւ ապահովել Հայոց առաքելահաստատ Աթոռի ժառանգականությունն ու հարատեւությունը։ Հայաստանը դարձել է կենտրոնատեղի՝ խթանելով քրիստոնեության տարածումը Վրաստանում, Աղվանքում, Հս. Կովկասում։ Քրիստոնեությունը, նախկին մշակութային արժեքների հիման վրա, նպաստել է հայ հոգեւոր մշակույթի վերելքին ու հետագա զարգացմանը, մայրենի լեզվի եւ գրականության պահպանմանն ու ծաղկմանը, ազգային ինքնագիտակցության զարթոնքին, համամարդկային մշակույթին եւ քաղաքակրթությանը հայ ժողովրդի բերած ավանդին, ինչպես նաեւ երկար դարեր համախմբել է ժողովրդին, եկեղեցու շնորհիվ կապել ազգի տրոհված հատվածները։ Վրաստանի քրիստոնեացում Վիրքի քրիստոնեական եկեցեղին հիմնադրվել է I դարում Անդրեաս առաքյալի կողմից։ 324 թվականին Սուրբ Նունեի ջանքերով քրիստոնեությունը դառնում է Վրաստանի պետական կրոնը։ Վրաց եկեղեցին 605-606 թթ.-ից գտնվել է Անտիոքի եկեղեցու ենթակայության ներքո։ Մինչ այդ այն ենթակա էր Հայ առաքելական եկեղեցուն։ Վրաց եկեղեցին համարվում է աշխարհի ամենահին եկեղեցիներից մեկը։ IV-VIII դդ. Կոստանդիանոս Մեծի եւ նրա հաջորդների ժամանակ քրիստոնեությունը արագ դառնում է կայսրության տիրապետող կրոնը։ Այս գործընթացն ունի մի շարք առանձնահատկություններ։ Մեծ թվով հեթանոսների՝ քրիստոնեություն ընդունելը պատճառ է դառնում աղանդավորական շարժումների առաջացման համար, որը խարխլում է Եկեղեցին։ Եկեղեցու ներքին գործերին ժամանակ առ ժամանակ սկսում են խառնվել կայսրերը, որը նաեւ ուղեկցվում էր նոր աղանդների ստեղծմամաբ (ամենահայտնի օրինակը մոնոֆելիտականությունն է)։ Ռադիկալ տրամադրված քրիստոնյաները սկսում են սրանցից թաքնվել անապատներում։ Հենց IV դարում է սկսում ծաղկում ապրել հոգեւոր դասը եւ ստեղծվում միաբանություններ։ Նոր աղանդների ստեղծման միտումը այդ ժամանակ տեղի էր ունենում Տիեզերական ժողովների կանոնների հետ համաձայնության կամ անհամաձայնության հիման վրա։ Հոգեւորականության զարգացումը Մերձավոր Արեւելքում Հոգեւորականությունը Եգիպտոս, Սիրիա եւ Պաղեստին զարգացել են իրարից անջատ։ Դրանցից ամենահինը համարվում է Եգիպտոսի հոգեւորականությունը։ Դրա հիմնադիրը համարվում է Անտոն Մեծը, ով 285 թվականից սկսած հեռանում է անապատ։ Նրա աշակերտն է եղել Մակար Մեծը, ով ճգնավորի կյանքով է ապրել Վադի Էլ Նատրուն անապատում։ Մոտ 330 թ. Պաքոմիուս Մեծը Եգիպտոսում հիմնում է առաջին միաբանությունը։ Պաղեստինում առաջին միաբանությունը հիմնադրել են Քարիտոն Խոստովանահայրը՝ Ֆարակյան միաբանության հիմնադիրը (330-ական թթ.), եւ Հիլարիոնը։ Սիրիայում միաբանություն հիմնադրել են Հակոբ Մծբնացին եւ նրա աշակերտ Եփրեմ Ասորին,, ովքեր համարվում են նաեւ Արեւելաասորական աստվածաբանական դպրոցի հիմնադիրը։ IX - XI դդ. Քրիստոնեական աշխարհում VIII դարի սկզբից սկսած կարեւոր փոփոխություններ են տեղի ունենում, որը առաջին հերթին կապված է իսլամի եւ արաբական արշավանքների հետ։ 771 թվականին արաբներն անցնում են Ջիբրալթարի նեղուցը, գրավում Իսպանիան եւ ներխուժում ներկայիս Ֆրանսիայի տարածքի խորքերը։ Եկեղեցիների բաժանում Քրիստոնեական եկեղեցիների 1054 թ. բաժանման գլխավոր պատճառը Հարավային Իտալիայի տարածքների համար վեճն էր, որը այդ ժամանակ պատկանում էր Բյուզանդիային։ Իմանալով, որ հունական ծեսերը այդտեղ մոռացվում են, Կոստանդնուպոլսի պատրիարք Միքայել Կերուլարիուսը փակում է Կոստանդնուպոլսի լատինական ծեսերով եկեղեցիները։ Միաժամանակ նա պահանջեց Հռոմից հավասարություն՝ քրիստոնեական այլ առանջնորնդերի նկատմամբ։ Լեւոն IX պապը մերժեց նրան եւ շուտով մահացավ։ Դրա ընթացքում Կոստանդնուպոլիս են ժամանում պապի ներկայացուցիչները՝ Գումբերտ կարդինալի գլխավորությամբ։ Պատրարքը նրան հրաժարվեց ընդունել եւ միայն նամակով քննադատեց որոշ լատինական ծեսեր։ Գումբերտն էլ իր հերթին պատրիարքին մեղադրեց որոշ հերետիկոսությունների մեջ, իսկ 1054 թ. հուլիսի 16-ին ինքնակամ նզովեց նրան եւ նրա հետեւորդներին։ Միքայել Կերուլարիուսը պատասխանեց դրան նույն կերպ՝ նզովելով ամբողջ պատվիրակությունը։ Այսպիսով, սա եւս մեկ չգիտակցված բաժանում էր, որը առաջ բերեց Արեւմուտքի եւ Արեւելքի կրոնական ընդհանրության վերջնական խզում։ Իրականում, եկեղեցիների բաժանումը շատ երկարատեւ գործընթաց էր, որը տեւել է մի քանի հարյուրամյակ (IX-XII դդ.), իսկ դրա աղբյուրը եկեղեցիների ծիսակատարության լուրջ տարբերությունների առկայությունն էր։ Տես նաեւ Հիսուս Քրիստոս Աստվածաշունչ Աղանդավորություն Ծանոթագրություններ Արտաքին հղումներ Քրիստոնեությունն իբրեւ փոքրամասնության կրոն (հոդված) Քրիստոնեություն 1-ին դարի հիմնադրումներ


ДokyMeHTы ykaзы ПpeзидeHTa Pecпyблиkи ApMeHия Մ. Վ. ՂԱԶԱՐՅԱՆԻՆ ՓՐԿԱՐԱՐԱԿԱՆ ԾԱՌԱՅՈՒԹՅԱՆ ԳԵՆԵՐԱԼ-ՄԱՅՈՐԻ ԿՈՉՈՒՄ ՇՆՈՐՀԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի փրկարար ծառայության մասին» Հայաստանի Հանրապետության օրենքի 14-րդ հոդվածի 1-ին եւ 2-րդ մասերը՝ ո ր ո շ ու մ ե մ. Հայաստանի Հանրապետության արտակարգ իրավիճակների նախարարության աշխատակազմի փրկարար ծառայության տնօրեն, փրկարարական ծառայության գնդապետ Մուշեղ Վիլիկի ՂԱԶԱՐՅԱՆԻՆ շնորհել փրկարարական ծառայության գեներալ-մայորի կոչում: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Սեպտեմբերի 6 Երեւան ՆՀ- 627 -Ա


text: Դեպքեր Ֆրանսիա Հունվար 1 - մահանում է Լուի XII թագավորը Հունվարի 25 - թագադրվում է Ֆրանսուա I թագավորը (իշխ. մինչեւ 1547 թ.) Սեպտեմբերի 13-14 - Մարինյանոյի ճակատամարտը։ (Երկու օր տեւած ճակատամարտում շնորհիվ ժամանակին հասած վենետիկցիների, Ֆրանսուա I-ի բանակը հաղթում է շվեյցարացիներին։ Միլանն անցնում է Ֆրանսիայի հսկողության տակ։ ) Անամսաթիվ Ամերիկա Կոնկիստադոր Դիեգո Վելասքես դե Կուելյարը հիմնում է Հավանան, Կուբա։ Ասիա Օսմանյան Սելիմ I սուլթանը զավթում է Պարսկաստանը, սակայն, չի կարողանում պահի։ Ուզբեկները հիմնադրում են Խիվայի խանությունը։ Արվեստ Ալբրեխտ Դյուրերն ստեղծում է «Ռնգեղջյուր» փորագրանկարը։ Կիլիկիա Հայաստանը կործանվեց Օսմայան Կայսրության կողմից Ծնունդներ Սեպտեմբերի 22 - Աննա Կլեվացի՝ Անգլիայի Հենրի VIII թագավորի չորրորդ թագուհին (մ. 1557); Մահեր Սարգիս Գ Մյուսայլ, Ամենայն Հայոց կաթողիկոս 1484-ից։ Հաջորդել է Հովհաննես Է Աջակիրին Հունվար 1 - Լուի XII, Ֆրանսիայի արքա (ծ. 1462) Դեկտեմբերի 16 - Աֆոնսու դե Ալբուքերքի, պորտուգալացի ծովագնաց (ծն. 1453) Սրահ Ծանոթագրություններ 1515 Տարեթվեր


ՊԱՏԻՎ ՈՒՆԵՄ. ՆՈՐ ԹԵՐԹ ԱՐՑԱԽՈՒՄ Հարցազրույց հրապարակագիր, թարգմանիչ, "Պատիվ ունեմ" թերթի խմբագիր Միքայել Հաջյանի հետ. -Օրերս լույս է տեսել ՙԱրցախի Խորհրդային սպաների միություն՚ ՀԿ ՙՊատիվ ունեմ՚ թերթի առաջին համարը` Ձեր խմբագրությամբ։ Շնորհավորում ենք եւ բարի երթ մաղթում։ Որո՞նք են թերթի թեմատիկ առաջնահերթությունները։ -Շնորհակալություն։ Նախ ասեմ, որ ՙՊատիվ ունեմ՚-ը, որպես հասարակական կառույցի պարբերական, չունի քաղաքական ուղղվածություն։ Առաջադրված խնդիրները բացառապես հանրային նշանակության են։ Թերթը կոչված է ընթերցողների ուշադրությանը ներկայացնել խորհրդային ու հետխորհրդային ժամանակաշրջաններում հայրենիքի պաշտպանությանը նշանակալի ծառայություններ մատուցած հայազգի սպաների ու զորավարների, ինչպես նաեւ անցած դարում հայ ժողովրդի ազգային-ազատագրական պայքարում կարեւոր ավանդ ներդրած ռուս եւ այլազգի ռազմական գործիչների անցած մարտական ուղին։ Նրանցից շատերը ներկայումս վաստակած հանգստի են, եւ թերթը պարբերաբար կանդրադառնա նրանց նաեւ քաղաքացիական առօրյային՝ բարձրաձայնելով այդ խավի հնարավոր կենցաղային հոգսերի ու խնդիրների մասին` այդ ամենի վրա սեւեռելով իշխանությունների ու հասարակության աջակից ուշադրությունը։ Նրանք, անշուշտ, շարունակում են մնալ որպես հասարակության ակտիվ խավ եւ պատրաստակամ են իրենց հարուստ գիտելիքներն ու փորձն անմնացորդ մատուցելու իրենց փոխարինելու եկած նոր սերունդների ներկայացուցիչներին, ինչպես նաեւ էական նպաստ բերելու աճող սերնդի ռազմահայրենասիրական դաստիարակության գործընթացին։ Հայ ժողովրդի, այդ թվում՝ Արցախի հայության բազմադարյա պատմությունը հագեցած է հանուն հայրենյաց մղված պայքարի պանծալի էջերով, հայ ռազմական արվեստի փայլուն օրինակներով, այդ բախտորոշ իրադարձություններում իրենց անձնվեր հայրենասիրությամբ առանձնապես աչքի ընկած զորավարների անուններով, որոնց մասին թերթի անդրադարձ-պատումներն ընթերցողներին հնարավորություն կտան լիարժեք պատկերացում կազմելու մեր հեռավոր ու մոտ նախնյաց հերոսական անցյալի մասին։ Բացի այդ, թերթն իր հրապարակումներում կանդրադառնա նաեւ աշխարհի այլ երկրների զինված ուժերում ծառայող եւ բարի համբավ վայելող հայազգի ռազմական գործիչների կյանքին ու գործունեությանը։ -Պարոն Հաջյան, բայց, արդյո՞ք, այդ ասպարեզն անուշադրության է մատնված մեր լրատվական դաշտում։ - Ես չէի ասի, թե անուշադրության է մատնված։ Ո՜չ, իհարկե՜։ Արցախում գործող լրատվամիջոցներն իրենց հրապարակումներում, անշուշտ, անդրադառնում են մեր թերթի որդեգրած թեմատիկային, բայց դա իրականացվում է, հասկանալի պատճառներով, ոչ այնքան հետեւողականորեն։ Իհարկե, դրանում որեւէ մեկին մեղադրելու խնդիր չեմ տեսնում, քանզի այդ լրատվամիջոցների թեմատիկ ուղղվածությունը, ի տարբերություն մեր թերթի, շատ ավելի բազմազան ու բազմաբնույթ է, եւ այդ խառը լրահոսում հազիվ թե դրանք հնարավորություն ունենան ավելի լայն տեղ տալ նման հրապարակումներին։ -ՙՊատիվ ունեմ՚-ը լույս է տեսնում հայերեն եւ ռուսերեն լեզուներով։ Ինչո՞ւ հատկապես երկլեզու։ -Նախ, կցանկանայի շեշտել, որ Արցախն աշխարհին ընկալելի ներկայացնելու համար մենք տարալեզու լրատվամիջոցների եւ, առհասարակ, գրականության աններելի պակաս ունենք։ ՙՊատիվ ունեմ՚-ը փորձելու է թեկուզ իր նվազ հնարավորությունների չափով լրացնել այդ բացը։ Մտադիր ենք թերթի համարներն առաքել նաեւ Ռուսաստանի Դաշնություն եւ հետխորհրդային տարածքի այլ պետություններ՝ հայկական համայնքների եւ, առհասարակ, ռուսալեզու ընթերցողների համար։ Բացի այդ, թերթը ձգտում է ռուսալեզու հասարակության շրջանում հնարավորինս ճանաչելի դարձնել Արցախը, հընթացս՝ եւս մեկ կապող օղակ դառնալ հայ եւ ռուս ժողովուրդների ավանդական բարեկամության շղթայում։ -Վերջին տարիներին տպագիր մամուլը, կարծես, այնքան էլ մեծ պահանջարկ չունի, որովհետեւ համացանցն ու էլեկտրոնային թերթերը զբաղեցրել են այդ հարթակը։ Համարձակ չէ՞, արդյոք, Ձեր կատարած քայլը։ -Նախ, տպագիր մամուլը, այնուամենայնիվ, պահպանում է իր պահանջարկը եւ ունի իր մշտական ընթերցարանը։ Ինչ վերաբերում է մեր թերթի էլեկտրոնային տարբերակին, ապա, հուսամ, առաջիկայում այդ խնդիրը կստանա իր լուծումը։ Մինչ այդ արդեն պայմանավորվել ենք ՙrussia-artsakh.ru՚ լրատվական-վերլուծական կայքի հետ՝ մեր հրապարակումները գործընկերային հիմունքներով տարածելու վերաբերյալ։ Մեր հիմնական խնդիրը նյութական բնույթի է, ինչը, կարծում եմ, առաջիկայում կլուծվի՝ շահագրգիռ բարերարների եւ, ինչու՞ չէ, հնարավոր է եւ իշխանությունների օժանդակության շնորհիվ։ Այդ իսկ ցանկալի հեռանկարով է, որ առաջին իսկ համարում տեղադրել ենք ընթերցողներին ուղղված ուղերձ՝ հորդորելով աջակից լինել ՙՊատիվ ունեմ՚-ին։ -Շնորհակալություն հարցազրույցի համար։ -Խնդրեմ։ Բարին ընդ ձեզ։ Դիտվել է 2005


Լրատվություն Շնորհավորական Նախագահը շնորհավորական ուղերձ է հղել Պոլիտեխնիկի հիմնադրման 80-րդ տարեդարձի առթիվ 19.10.2013 Նախագահ Սերժ Սարգսյանը շնորհավորական ուղերձ է հղել Հայաստանի պետական ճարտարագիտական համալսարանի՝ Պոլիտեխնիկի հիմնադրման 80-րդ տարեդարձի կապակցությամբ «Լինելով հանրապետության ամենահեղինակավոր բուհերից մեկը եւ բարձրագույն տեխնիկական կրթության առաջատարը՝ իր գոյության տարիների ընթացքում ՀՊՃՀ-ն եւ իր մասնաճյուղերը տնտեսության տարբեր ոլորտներ են գործուղել տասնյակ հազարավոր բարձրորակ կադրեր: Ուրախալի է, որ Պոլիտեխնիկի պրոֆեսորադասախոսական կազմի, մասնագետների եւ շրջանավարտների գիտելիքը եւ ներուժն այսօր էլ շարունակում են պահանջված լինել: Չնայած անցած տարիների դժվարություններին՝ Պոլիտեխնիկը կարողացավ պահպանել իր ուրույն տեղը Հայաստանի բուհական համակարգում: Ներկա փուլում Հայաստանի ամենակարեւոր խնդիրների շարքում է ժամանակին համընթաց քայլելու եւ տեխնիկական նորագույն ձեռքբերումներին տեղեկացված լինելու անհրաժեշտությունը: Այսօր պետք է հնարավորինս արագ մեր ժողովրդին հասանելի ու մատչելի դարձնենք աշխարհի տարբեր վայրերում ստեղծվող տեխնիկական նորամուծությունները: Կրկին շնորհավորում եմ ձեզ, սիրելի՛ պոլիտեխնիկցիներ, այս նշանակալի հոբելյանի առթիվ: Մաղթում եմ ձեզ նորանոր հաջողություններ, ձեռքբերումներ կրթության ասպարեզում եւ գիտական նվաճումներ: Համոզված եմ, որ ձեր ներուժն ու մասնագիտական կարողությունները մշտապես պահանջված են լինելու` իրենց արժանի կիրառումը գտնելով կյանքում»,-ասված է ՀՀ Նախագահի շնորհավորական ուղերձում: a7c


2004 թ. սեպտեմբերի 29-ին Տուտատիսը Երկրին մոտեցել է մինչեւ 0.0104 ա.մ. հեռավորության վրա, որը կազմում է Լուսնի հեռավորության քառապատիկը։


text: Բոինգ, ամերիկյան օդանավաշինական ընկերություն։ Աշխարհում օդանավեր, ռազմանավեր եւ տիեզերանավեր արտադրող խոշորագույն ընկերություններից մեկն է։ Ընկերությունը 1916 թ. հիմնել է Ուիլյամ Բոինգը (անգլերեն՝ William Edward Boeing) Սիեթլում։ Հիմնական արտադրական օբյեկտների գտնվելու վայրը եւ, միեւնույն ժամանակ, կորպորացիայի ծննդավայրը (Վաշինգտոն)։ Տասնամյակներ շարունակ, հանդիսանում է Միացյալ Նահանգների խոշորագույն օդատիեզերական ընկերությունը, երկրի խոշոր արտահանողը, Սիեթլ արդյունաբերական շրջանի եւ Միացյալ Նահանգների հյուսիսարեւմտյան խոշորագույն գործատուն, որպես ամբողջություն, աշխատողների թվաքանակի առումով։ Ընկերությունը երկրի տասներկու խոշոր արդյունաբերական կորպորացիաներից մեկն է եւ զենքի եւ ռազմական տեխնիկայի «Մեծ եռյակը» արտադրողներ (Lockheed Martin- ի եւ Raytheon- ի հետ միասին) [4] ԱՄՆ ռազմարդյունաբերական համալիրի առաջատար կապալառուները՝ ըստ պատվերի տարեկան ծավալի։ Առաջարկվող ապրանքների եւ ծառայությունների վաճառքից ստացված եկամտի մոտ կեսը կազմում է ռազմական պատվերի դաշնային ոլորտը։ Ընկերության գործունեությունը ռազմարդյունաբերական համալիր հատվածում տատանվում է զենքի եւ ռազմական տեխնիկայի արտադրությունից մինչեւ միջուկային փորձարկումները ներառյալ։ Կորպորացիան ներառում է երկու հիմնական արտադրական միավոր։ Դրանք են՝ Boeing Commercial Airplanes, Boeing Integrated Defense Systems։ Բացի վերը նշվածից, ընկերության արտադրական օբյեկտները ցրվում են ամբողջ երկրում։ Պատմություն 1916 թվականի հունիսի 15-ին տեղի ունեցավ Ուիլյամ Բոինգի կողմից նավատորմի ինժեներ Georgeորջ Քոնրադ Վեստերվելտի օգնությամբ կառուցված երկու B&W ծովային օդանավերից մեկի առաջին թռիչքը, իսկ Pacific Aero Products ընկերությունը հիմնադրվեց հուլիսի 15-ին Սիեթլ Բոինգում։ Ծանոթագրություններ ԱՄՆ-ի օդանավաշինական ընկերություններ


Փաստաթղթեր ՀՀ նախագահի հրամանագրերը Հայաստանի Հանրապետության Վճռաբեկ դատարանի դատավոր Ս. Գյուրջյանի լիազորությունները դադարեցնելու մասին Ղեկավարվելով Հայաստանի Հանրապետության Սահմանադրության 55-րդ հոդվածի 11-րդ կետով, Հայաստանի Հանրապետության դատական օրենսgրքի 167-րդ հոդվածի 1-ին մասի 5-րդ կետով եւ հիմք ընդունելով Արդարադատության խորհրդի 2008 թվականի հուլիսի 31-ի «Հայաստանի Հանրապետության վճռաբեկ դատարանի դատավոր Սամվել Գյուրջյանի լիազորությունները դադարեցնելու առաջարկի վերաբերյալ» որոշումը` ո ր ո շ ու մ ե մ. Դադարեցնել Հայաստանի Հանրապետության վճռաբեկ դատարանի դատավոր Սամվել ԳՅՈՒՐՋՅԱՆԻ լիազորությունները: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Օգոստոսի 6 Երեւան


Սէուլի մէջ ամմանցի հայ պարմանուհին ոսկեայ մետալի տիրացած է - Arevelq East News Սէուլի մէջ ամմանցի հայ պարմանուհին ոսկեայ մետալի տիրացած է 21 Սեպտեմբեր 2019 , 01:12 Հարաւային Քորէայի մէջ տեղի ունեցող թէյք-ուանտուի համաշխարհային ողիմպիական խաղերուն բախտը ժպտացած է յորդանանցի հայ պարմանուհի Անժելա Մազաքեանին։ Այս մասին «Արեւելք»ին յայտնեցին Ամմանէն։ Կը նշուի նաեւ, որ պարմանուհի Անժելա առաջին դիրքը գրաւած եւ ոսկեայ մետալ ստացած է։ Լուրը մեծ խանդավառութեամբ տարածուած է Ամմանի հայ եւ քրիստոնեայ շրջանակներուն, ինչպէս նաեւ պետական մարմիններու հովանաւորութեան տակ գործող մարզական ակումբներուն մէջ։


source: fineweb

text: Հայկական ժամանակ. Գազի գինը կրկին կարող է բարձրանալ 2018 թվականին «Հայկական ժամանակ» թերթը գրում է, որ ՀՀ Հանրային ծառայությունները կարգավորող հանձնաժողովը երեկ հրապարակել է «Գազպրոմ Արմենիայի» առաջիկա 3 տարիների ներդրումային ծրագիրը, որից ակնհայտ է դառնում, որ 2018 թվականին գազի սակագինը կրկին բարձրացնելու կարիք կառաջանա: «Խնդիրն այն է, որ դեռ անցած տարի հաստատված եռամյա ծրագրով 2017-ի համար «Գազպրոմ Արմենիան» նախատեսում էր 13.6 միլիարդ դրամի ներդրում եւ այդ գումարը ներառված էր սակագնի հաշվարկում: Սակայն այդ ընկերության նախկին գլխավոր տնօրեն Կարեն Կարապետյանի` ՀՀ վարչապետ դառնալուց հետո որոշվեց, որ գազի սակագինը Հայաստանում պետք է նվազեցվի, եւ նոր ծրագրով 2017-ի համար նախատեսվել է արդեն 3.5 միլիարդ դրամի ներդրում: Ներդրումների այդպիսի կտրուկ նվազեցումը պայմանավորված էր հենց սակագնի նվազման անհրաժեշտությամբ: Սակայն 2018 —ի համար կրկին նախատեսվել է մեծ ներդրում` մոտ 18 միլիարդ դրամ, ինչը կրկին պետք է ներառվի սակագնի մեջ, եւ դա հանգեցնելու է սակագնի բարձրացման»,- գրում է թերթը: Հրապարակ. Կդիմեն Ծառուկյանին եւ կսպասեն Թերթը գրում է, որ դեկտեմբերի 3-ին կայանալիք ԲՀԿ քաղխորհրդի ընդլայնված նիստին կմասնակցի մոտ 1500 ԲՀԿ-ական, բացի քաղխորհրդի անդամներից` հրավիրված են մարզային կառույցների ներկայացուցիչները։ «Օրակարգի գլխավոր հարցը Ծառուկյանին վերադարձի խնդրագիր ներկայացնելն է լինելու, որը, ըստ լուրերի, կհստակեցվի եկող տարեսկզբին։ Քննարկվելու են նաեւ նախընտրական հարցեր։ ԲՀԿ-ական Լյովա Խաչատրյանը նախկին կուսղեկավարի վերադարձի հավանականության մասին հարցին արձագանքեց. «Կտեսնենք, մենք կդիմենք ու կսպասենք իր պատասխանին»։ Իսկ ինչի՞ց է կախված Ծառուկյանի վերադարձը։ «Իր կամքից»»,- գրում է թերթը։ Ժողովուրդ. Գալուստ Սահակյանի որդին` հոր հետքերով «Ժողովուրդ» թերթի աղբյուրների փոխանցմամբ՝ Ազգային ժողովի նախագահ Գալուստ Սահակյանի որդին՝ ՀՀ կառավարությանն առընթեր պետական գույքի կառավարման վարչության պետ Արման Սահակյանը, մտադիր է իր թեկնածությունն առաջադրել 2017-ի խորհրդարանական ընտրություններում: «Տեղեկությունը փորձեցինք ճշտել Ա. Սահակյանից, սակայն մեր զանգերն անպատասխան մնացին, իսկ նրա օգնական Մարգարիտա Սարգսյանը ո՛չ հերքեց, ո՛չ հաստատեց լուրը՝ նշելով. «Պարոն Սահակյանը հանդիսանում է Աջափնյակի ՀՀԿ տարածքային կառույցի խորհրդի ղեկավարը եւ հետեւաբար ակտիվ մասնակցություն է ունենալու ընտրությունների կազմակերպչական գործունեությանը, իսկ թեկնածության հետ կապված հստակ պատասխան տալ չեմ կարող»»,- գրում է թերթը: Հրապարակ. ՀՀԿ ցուցակում «անշլագ» կլինի Թերթի տեղեկություններով` Կարեն Կարապետյանի հետ ՀՀԿ-ին անդամակցել են ոչ միայն գազի ոլորտի եւ ՀԷՑ-ի 7 հազար աշխատակիցներ, այլեւ նրա գլխավոր խորհրդական, էներգետիկայի նախկին նախարար Գագիկ Մարտիրոսյանը, ինչպես նաեւ վարչապետի հավերժ խորհրդական Շուշան Սարդարյանը, որն այնքան էլ նորեկ չէ ՀՀԿ-ում եւ երկար տարիներ ՀՀԿ-ի շտաբում ընտրությունների ժամանակ համակարգել է լրատվական դաշտը, բայց, փաստորեն, կուսակցությանը չի անդամագրվել: «Ըստ որոշ լուրերի` նա տեղ կգտնի նաեւ ՀՀԿ համամասնական ցուցակում, ուր այս պահին կանանց «անշլագ» է, որովհետեւ, ճիշտ է՝ կանանց ներկայությունն այս ընտրություններում մեծացվել է, սակայն պատգամավորների թիվն է քչացել, ու նաեւ կոալիցիաներ ստեղծելու հեռանկարով են թիմերը գնում ընտրությունների, ուստի ՀՀԿ կանանց կորպուսում «միսկրծոցին» մի ուրիշ թափ է հավաքել: Ըստ թերթի աղբյուրների` առաջին հնգյակում կլինեն Հերմինե Նաղդալյանը, երկրորդում` Հրանուշ Հակոբյանը, երրորդում` Արփինե Հովհաննիսյանը, որը ոչ միայն դարձավ ԳՄ անդամ, այլեւ պայքարում է ԱԺ փոխնախագահի պաշտոնի համար»- գրում է թերթը։ Հայոց աշխարհ. Երեւանի տրանսպորտը` փոփոխությունների շեմին Թերթը գրում է, որ մայրաքաղաքի հասարակական տրանսպորտի ոլորտում գործող գծատերերի փոխարեն Երեւանի քաղաքապետարանը մտադիր է ստեղծել մեկ միասնական օպերատոր։ Նրան կվստահվի հասարակական տրանսպորտի աշխատանքի կազմակերպումը։ «Այս նախաձեռնության շրջանակներում էլ քաղաքապետարանը պատրաստվում է լուծել նաեւ ուղեւարձի հետ կապված չարչրկված խնդիրը, որը բարձրացնելու բոլոր փորձերը վերջին տարիներին ձախողվել են` բախվելով հասարակության լուրջ դիմադրությանը։»- գրում է թերթը։


Լեի (Սոմի գավառ) - Վիքիպեդիա՝ ազատ հանրագիտարան 49°46′33′′ հս. լ. 2°10′31′′ ավ. ե.HGЯOL Լեի (Սոմի գավառ) 858 մարդ (2006) Լեի (ֆր.՝ Loeuilly), համայնք Ֆրանսիայի Պիկարդիա մարզի Սոմ գավառում։ Բնակչությունը 2006 թվականի դրությամբ կազմում է 858 մարդ, բնակչության խտությունը` 49.85 մարդ/կմ2։ Բնակավայրը զբաղեցնում է 17.21 կմ2 տարածք։ Գտնվում է Փարիզ քաղաքից 105 կմ հյուսիս, Ամյեն քաղաքից 17 կմ հարավ-արեւմուտք։ 2010 թվականին ուներ 577 աշխատունակ (15-64 տարեկան) բնակիչ, որոնցից ակտիվ էին 416-ը, իսկ ոչ ակտիվները` 161։ Ակտիվության ցուցանիշը կազմում է 72,1 %։ 416 աշխատունակ մարդկանցից աշխատել է 385 անձ (195 տղամարդ եւ 190 կին)։ Գործազուրկ են եղել 31 անձ (21 տղամարդ եւ 10 կին)։ 161 անաշխատունակներից 53-ը եղել են աշակերտներ կամ ուսանողներ, 67-ը` թոշակառուներ, իսկ 41-ը չեն աշխատել տարբեր պատճառներով։ Ստացված է «https://hy.wikipedia.org/w/index.php?title=Լեի_(Սոմի_գավառ)&oldid=7789395» էջից Այս էջը վերջին անգամ փոփոխվել է 11 Մարտի 2021-ի ժամը 09:20-ին:


Հայաստանում բենզինի գինը բարձրացել է։ Բենզալցակայաններում դիզել տեսակի բենզինի մեկ լիտրը վաճառվում է 460 դրամով, ռեգուլյարը՝ 480–ով, պրեմիումը՝ 500–ով։ ՀՅԴ Բյուրոյի տնտեսական հետազոտությունների գրասենյակի ծրագրերի համակարգող Թադեւոս Ավետիսյանը բենզինի թանկացումը պայմանավորում է երկու գործոնով. «Առաջինը՝ կորոնավիրուսից հետո միջազգային շուկայում պահանջարկի վերականգնում կա, ինչը, բնականաբար, գնաճի է բերում, իսկ մենք ներկրող երկիր ենք։ Երկրորդ գործոնն այն է, որ շուկան ոչ արդյունավետ է կարգավորվում. մրցակցային ոչ բարենպաստ պայմաններ են, ու որքան էլ օրվա խաբեբա իշխանությունները բարձրաձայնում են, որ պայքարում են մենաշնորհների դեմ, վերացրել են դրանք, սակայն փաստն այն է, որ շուկան ընդամենը վերաձեւակերպում են իրենց յուրայիններով, մեծ հաշվով սպառողի համար ոչինչ չի փոխվում, ընդամենը կապիտալի վերաբաշխում է տեղի ունենում եւ փորձում են յուղոտ շահույթ ապահովող շուկաներում իրենց ցուցակի համարներով տեղավորել այն մարդկանց, որոնք իրենք քաղաքական հենարաններն են՝ որպես օլիգարխներ»,– NEWS.am-ի հետ զրույցում ասաց Թադեւոս Ավետիսյանը։ Տնտեսագետի խոսքով՝ եթե դրամն արժեզրկվի, ապա այս երկու գործոններին կգումարվի նաեւ ազգային արժույթի անկայունությունը, ինչը դարձյալ կհանգեցնի բենզինը գնի բարձրացման։ «Եթե չլինեն արմատական փոփոխություններ եւ տնտեսական իրավիճակի բեկում, ապա մինչեւ տարվա վերջ ականատես ենք լինելու ոչ միայն բենզինի գնաճի, այլեւ ներկրվող ապրանքի շեշտակի գնաճի։ Բենզինի գնի ավելացումը նկատվում է 20 օրից ավելի, բենզինի յուրաքանչյուր տեսակ առնվազն թանկացել է 20 դրամով։ Սա լուրջ գնային փոփոխություն է, որովհետեւ դա ամենօրյա օգտագործվող ապրանք է, եւ դրա գնաճը կարող է հանգեցնել այլ ապրանքների գների բարձրացման, հատկապես այս ժամանակաշրջանում՝ գյուղատնտեսական»,– նշեց տնտեսագետը։


text: ՄԻՔԱՅԵԼ անունով ոգեղեն էակը մի քանի անգամ է հիշատակվում Աստվածաշնչում։ Սակայն Աստվածաշնչի բոլոր այն հատվածներում, որտեղ խոսվում է նրա մասին, նա ինչ-որ կարեւոր գործ է անում։ Օրինակ՝ «Դանիել» գրքում արձանագրված է, որ Միքայելը պայքարում է ամբարիշտ հրեշտակների դեմ, Հուդայի նամակում նշվում է, որ նա վիճում է Սատանայի հետ, իսկ «Հայտնություն» գրքում ասվում է, որ պատերազմ է մղում Բանսարկուի եւ նրա դեւերի դեմ։ Պաշտպանելով Եհովայի իշխանությունը եւ պատերազմելով Աստծու թշնամիների դեմ՝ Միքայելը գործում է իր անվան նշանակության համաձայն՝ «ո՞վ է Աստծու նման»։ Սակայն ո՞վ է Միքայելը։ Երբեմն մարդիկ մեկից ավելի անուններ են ունենում։ Օրինակ՝ Հակոբ նահապետը հայտնի էր նաեւ Իսրայել անունով, իսկ Պետրոս առաքյալը՝ Սիմոն անունով (Ծննդոց 49։1, 2; Մատթեոս 10։2)։ Նույն ձեւով էլ Աստվածաշնչում նշվում է, որ Միքայելը Հիսուս Քրիստոսի մեկ ուրիշ անունն է, որ նա ունեցել է երկնքում երկրի վրա ապրելուց առաջ եւ երկինք վերադառնալուց հետո։ Այժմ տեսնենք, թե, ըստ Աստվածաշնչի, ինչ հիմնավոր պատճառներ կան այդպիսի եզրակացություն անելու համար։ Հրեշտակապետ։ Աստծու Խոսքում Միքայելի մասին խոսվում է որպես «հրեշտակապետի» (Հուդա 9)։ Այս բառը նշանակում է գլխավոր հրեշտակ։ «Հրեշտակապետ» բառը Աստվածաշնչում օգտագործվում է միայն եզակի թվով եւ երբեք չի օգտագործվում հոգնակի թվով։ Հարություն առած Տեր Հիսուս Քրիստոսի մասին 1 Թեսաղոնիկեցիներ 4։16-ում ասվում է. «Տերն ինքը երկնքից կիջնի՝ հրեշտակապետի ձայնով հրամաններ տալով»։ Հիսուսի ձայնը այստեղ նկարագրվում է որպես հրեշտակապետի ձայն։ Ուստի այս համարը հստակ ցույց է տալիս, որ Հիսուսն է Միքայել հրեշտակապետը։ Զորքերի Առաջնորդ։ Աստվածաշունչը նշում է նաեւ, որ «Միքայելը եւ նրա հրեշտակները պատերազմեցին վիշապի դեմ.... ու նրա հրեշտակներ[ի դեմ]» (Հայտնություն 12։7)։ Այստեղից եզրակացնում ենք, որ Միքայելը հավատարիմ հրեշտակներից բաղկացած զորքերի Առաջնորդն է։ «Հայտնություն» գրքում Հիսուսը նույնպես նկարագրվում է որպես հավատարիմ հրեշտակների զորքերի Առաջնորդ (Հայտնություն 19։14–16)։ Իսկ Պողոս առաքյալը կոնկրետ նշում է «Տեր Հիսուսի» եւ նրա «զորավոր հրեշտակների» մասին (2 Թեսաղոնիկեցիներ 1։7)։ Այսպիսով՝ Աստվածաշունչը խոսում է թե՛ Միքայելի եւ «նրա հրեշտակների», թե՛ Հիսուսի եւ «նրա հրեշտակների» մասին (Մատթեոս 13։41; 16։27; 24։31; 1 Պետրոս 3։22)։ Եվ քանի որ Աստծու Խոսքում ոչ մի տեղ չի ասվում, որ երկնքում կա հավատարիմ հրեշտակների երկու զորք՝ մեկը Միքայելի առաջնորդության ներքո, իսկ մյուսը՝ Հիսուսի, ուրեմն տրամաբանական է եզրակացնել, որ Միքայելը նույն ինքը Հիսուս Քրիստոսն է հրեշտակապետի դերում։ * ^ պարբ. 1 Լրացուցիչ տեղեկություններ այն մասին, որ Միքայելը նույնպես Աստծու Որդու անունն է, կարելի է գտնել «Աստվածաշնչի ըմբռնում» հանրագիտարանի «Միքայել» հոդվածում (անգլ., հ. 2, էջ 393)։ Հրատարակվել է Եհովայի վկաների կողմից։


Լրատվություն Մամլո հաղորդագրություններ Նախագահն ընդունել է ՄԹ արտաքին գործերի եւ համագործակցության նախարարության Եվրոպայի եւ Ամերիկաների հարցերով պետնախարար Ալեն Դանքնին 27.09.2017 Նախագահ Սերժ Սարգսյանն այսօր ընդունել է Միացյալ Թագավորության արտաքին գործերի եւ համագործակցության նախարարության Եվրոպայի եւ Ամերիկաների հարցերով պետնախարար Ալեն Դանքնին: Ողջունելով հյուրին մեր երկրում՝ Հանրապետության Նախագահը ընդգծել է, որ Հայաստանը շահագրգռված է Միացյալ Թագավորության հետ միջպետական հարաբերությունները խորացնելու հարցում: Սերժ Սարգսյանը նշել է, որ դիվանագիտական հարաբերությունների հաստատումից ի վեր անցած 25 տարիներին երկու երկրների միջեւ առկա համագործակցության ներուժը դեռեւս լիարժեք չի օգտագործվել: Ուրախությամբ արձանագրելով վերջին շրջանում հաճախակի դարձած փոխայցելություններն ու Հայաստանում Միացյալ Թագավորության դեսպանության աշխատանքը՝ Նախագահը հույս է հայտնել, որ այդ դինամիկան կպահպանվի, եւ հայ-բրիտանական միջպետական հարաբերությունները որակական նոր մակարդակի կբարձրանան: Պետնախարար Ալեն Դանքնը շնորհակալություն է հայտնել ջերմ ընդունելության համար եւ Հանրապետության Նախագահին փոխանցելով Մեծ Բրիտանիայի եւ Հյուսիսային Իռլանդիայի Միացյալ Թագավորության վարչապետ Թերեզա Մեյի ողջույններն ու բարեմաղթանքները՝ վստահեցրել, որ Միացյալ Թագավորությունը եւս մեծ ցանկություն ունի զարգացնելու եւ ամրապնդելու Հայաստանի հետ հարաբերությունները: Ալեն Դանքնն ընդգծել է, որ իր երկիրը պատրաստակամ է օժանդակություն տրամադրելու Հայաստանի կառավարությանը՝ երկրի տնտեսության առաջնահերթություններից ելնելով այն օգտագործելու համար: Պետնախարար Դանքնը հույս է հայտնել, որ երկկողմ ջանքերով փոխգործակցությունը զարգացնելու արդյունքում կմեծանան առեւտրաշրջանառության ծավալները Հայաստանի եւ Միացյալ Թագավորության միջեւ: Նախարար Դանքնն ընդգծել է, որ Միացյալ Թագավորությունը բարձր է գնահատում Հայաստանում իրականացված սահմանադրական բարեփոխումները, որոնց մասին առիթ է ունեցել խոսել նաեւ Հայաստանի խորհրդարանում: Նախագահ Սերժ Սարգսյանը վստահեցրել է, որ Հայաստանը հաստատակամորեն շարունակելու է տարբեր ոլորտներում բարեփոխումները՝ ի շահ Հայաստանի պետականության ամրապնդման եւ զարգացման: Հանդիպմանը զրուցակիցներն անդրադարձել են ԼՂ հիմնախնդրի կարգավորման գործընթացին, մտքեր փոխանակել տարածաշրջանային խնդիրների եւ մարտահրավերների շուրջ:


text: Դեպքեր Ծնունդներ Նոյեմբեր 11 - Մխիթար Հերացի, բժիշկ (վ.1173) Մահեր 1118 Տարեթվեր


Դոլարի փոխարժեքը շարունակում է աճել. եվրոն նույնպես թանկացել է | Artsakhpress.am | Արցախի անկախ լրատվական գործակալություն 16 հունվարի, 2020, 16:46 Տնտեսական ԱՄՆ դոլարի փոխարժեքն այսօր՝ հունվարի 16-ին, կազմել է 479.76 դրամ՝ նախորդ օրվա համեմատ աճել է 0.13 դրամով: 16 հունվարի, 2020, 16:46 ՍՏԵՓԱՆԱԿԵՐՏ, 16 հունվարի, ԱՐՑԱԽՊՐԵՍ: Այդ մասին տեղեկանում ենք Կենտրոնական բանկի պաշտոնական կայքից։ Եվրոյի փոխարժեքը կազմել է 535.12 դրամ (աճել է 1.44 դրամով), բրիտանական ֆունտի փոխարժեքը կազմել է 626.18 դրամ (աճել է 3.09 դրամով), իսկ ռուսական ռուբլու փոխարժեքը կազմել է 7.79 դրամ (մնացել է անփոփոխ)։ Թանկարժեք մետաղների համար բանկի կողմից սահմանվել են հետեւյալ գները. արծաթ՝ 275.33 դրամ, ոսկի՝ 23,892.77 դրամ, պլատին՝ 15,625.16 դրամ: 11970 | 15 փետրվարի, 2020 15:03 6201 | 19 փետրվարի, 2020 18:33 3387 | 18 փետրվարի, 2020 15:25


source: CulturaX

text: Գորիսի քաղաքապետը ճանապարհը ադրբեջանցիքին տալու մասին — ingablog Գորիսի քաղաքապետը ճանապարհը ադրբեջանցիքին տալու մասին — ingablog Գորիսի քաղաքապետը ճանապարհը ադրբեջանցիքին տալու մասին Aravot.am-ը գրում է. Գորիսի քաղաքապետ Առուշան Առուշանյանը վստահեցնում է, որ Գորիս–Կապան ավտոճանապարհի հայտնի «փոքր թաս» հատվածը չեն պատրաստվում տալ ադրբեջանցիներին, ինչը նախատեսված է եռակողմ համաձայնագրով: Վարորդներին հայտնի «փոքր թասը» դեպի Որոտան գետ տանող հատված է, որ Կուբաթլուի տարածքում է: «Բայց ո՞վ է թույլ տալու, որ դա իրողություն դառնա: Համենայնդեպս, մենք՝ գորիսեցիներս , թույլ չենք տա այդ հատվածը լինի այն կողմինը: Այս պահին չեմ ցանկանում խոսել՝ ինչ ենք անելու, այս թեժ պահին չեմ ցանկանում խոսել այդ մասին, թող ամեն ինչ իր վերջնական փուլին հասնի, հասկանանք ՝ ինչ է կատարվում, գուցե կան բաներ, որ մենք ոչ մեկս չգիտենք, վերջնական փուլում կհասկանանք, այդ ժամանակ ես կխոսեմ: Կոնկրետ ես՝ որպես գորիսեցի, ու բոլոր գորիսեցիները չենք թողնելու, որ այդ ճանապարհի վրա ինչ-որ խնդիր առաջանա»,- Aravot.am-ին ասաց Գորիսի քաղաքապետը: Մեր զրուցակիցը չցանկացավ կարծիք հայտնել նաեւ եռակողմ համաձայնագրի մասին, որով Գորիսը սահմանամերձ քաղաքի է վերածվելու:


(4179) Տուտատիս ({{lang-en_Toutatis), Ապոլոնի ընտանիքի աստերոիդ։


text: Նոյեմբերի 11, տարվա 315-րդ (նահանջ տարիներին՝ 316-րդ) օրն է։ Տարվա ավարտին մնում է 50 օր։ Դեպքեր 1942 - նացիստական Գերմանիան ավարտին հասցրեց Ֆրանսիայի օկուպացումը 1983 - համացանցում հայտնվեց համակարգչային վիրուսի առաջին նախատիպը Ծնունդներ 1493 - Պարացելս (մ.1547) Paracelsus ֆիզիկոս, բուսաբան, ալքիմիկոս եւ աստղաբաշխ 1579 - Ֆրանս Սնայդերս (մ.1657) Frans Snyders ֆլամանդացի նկարիչ 1762 - Մկրտիչ Ավգերյան (մ.1854) աստվածաբան եւ լեզվաբան-բառարանագիր 1797 - Գեւորգ Հյուրմյուզյան (մ.1876) թարգմանիչ, եկեղեցական եւ մշակութային գործիչ 1821 - Ֆեոդոր Դոստոեւսկի (մ. 1881) Федор Михайлович Достоевский ռուս վիպասան, էսեիստ եւ փիլիսոփա 1869 - Վիկտոր Էմանուիլ III (մ.1947) Vittorio Emanuelle III, Իտալիա թագավոր (1900-1946)։ 1866 - Անտուան Մեյե Antoine Meillet ֆրանսիացի լեզվաբան, հայագետ եւ սլավոնագետ 1897 - Գորդոն Օլպորտ (մ.1967) Gordon Allport ամերիկացի հոգեբան 1898 - Ռենե Կլեր (մ.1981) ֆրանսիացի ֆիլմարտադրող եւ գրող 1922 - Կուրտ Վոննեգուտ, ամերիկացի գրող (մ. 2007): 1923 - Միքայել Տեր-Միքայելյան (մ.1986), տեսաբան ֆիզիկոս 1933 - Զարեհ Սահակյանց (մ.1986), ջութակահար եւ դիրիժոր 1939՝ Բեսիկ Խարանաուլի, վրացի բանաստեղծ։ 1949 - Սերգեյ Կուրղինյան Сергей Ервандович Кургинян խորհրդային եւ ռուսաստանյան քաղաքագետ եւ վերլուծաբան Արցախի պատերազմի մասնակիցներ՝ 1953 - Գարեգին Շառոյան հրամանատար 1959 - Միշել Մոսեսյան ֆրանսահայ ճարտարապետ 1961 Արթուր Կիրակոսյան հաղորդավար եւ մեկնաբան 1962 - Դեմի Մուր Demi Moore ամերիկացի դերասանուհի, նախկին մոդել 1974 - Լեոնարդո ԴիԿապրիո Leonardo DiCaprio ամերիկացի կինոդերասան Մահեր 1484՝ իտալացի բանաստեղծ Լուիջի Պուլչի 1920 - Գեւորգ Ազնավուր,հայ բուսաբան 1924 - Վանո Սարաջիշվիլի, վրացի երգիչ 1979՝ ռուսական ծագումով ամերիկացի կոմպոզիտոր Դմիտրի Տյոմկին 1981 - Գեորգի Խուբով հայազգի խորհրդային երաժշտագետ 1983 - Առնո Բաբաջանյան,հայ կոմպոզիտոր եւ դաշնակահար, Խորհրդային Միության ժողովրդական արտիստ 1988՝ հայ խորհրդային գիտնական Աբրահամ Աբրահամյան հայ խորհրդային իրավագետ Խոսրով Թորոսյան 1997՝ Ալբերտ Պապիկյան, հայ նկարիչ, 2004 - Պաղեստինի նախագահ Յասեր Արաֆաթ 2015 - Լեւոն Մութաֆյան հայ թատերագետ, թատերագիր, Տոներ Պետական Անկախության օր՝ Անգոլա Լեհաստան Լաչփլեսիսի օր՝ Լատվիա Վետերանների օր՝ Միացյալ Նահանգներ Ազգային Հաշտեցման օր՝ Բելգիա Ֆրանսիա Ամուրիների օր (Չինաստան) Կանանց օր՝ (Բելգիա) Կարնավալի սկիզբը (11.11-ին ժամը 11։11-ին) Գերմանիա Նիդերլանդներ Ծանոթագրություններ


text: Ալեքսանդրիա (), քաղաք Եգիպտոսի Հանրապետությունում։ Հիմնադրել է Ալեքսանդր Մակեդոնացին, անցյալում եղել է Եգիպտոսի Պտղոմյանների պետության մայրաքաղաքը, Միջերկրական ծովի ափին, Նեղոսի դելտայի արեւմտյան եզրին։ Ներկայիս Ալեքսանդրիայում բնակվում է շուրջ 5000 հայ։ Բնակչությունը՝ ։ Պատմություն Քաղաքը հիմնադրվել է մ.թ.ա 332 թվականին Ալեքսանդր Մակեդոնացու կողմից։ Այս քաղաքի ստեղծումը եղավ նրա ամենամեծ գործը, որ նա հասցրեց անել իր հաղթարշավի ընթացքում՝ Եգիպտոսում հայտնվելու շրջանում։ Քաղաքը չափազանց հարմար դիրք ուներ՝ Միջերկրական ծովի ափին, խիստ հարմար նավահանգստի տեղ ուներ։ Մակեդոնացին չէր էլ կարող պատկերացնել, որ քաղաք-նավահանգիստը կարող էր դառնալ հելլենիստկական մշակույթի կենտրոն։ Մակեդոնացին քաղաքի կառավարումը հանձնեց Պտղոմեոսին, ում հետ ուսում էր ստացել Արիստոտելի մոտ։ Անտիկ աշխարհում մեծ համբավ էր վայելում Ալեքսանդրիայի գրադարանը։ Ալեքսանդրիայով է կատարվում Եգիպտոսի արտաքին առեւտրի փոխադրումների 80% (գլխավորապես՝ բամբակ, բամբակի սերմ եւ բրինձ)։ Ունի համալսարան (1942), Հունա–հռոմեական հնությունների թանգարան (1891)։ Ալեքսանդրիա հիմնադրել է Ալեքսանդր Մակեդոնացին (որի անունով էլ կոչվում է) մ, թ. ա. 332–331-ին՝ Ռակոտիս գյուղակի տեղում, ճարտարապետ Դեյնոկրատեսի հատակագծով։ Մ. թ. ա. 305–30-ին եղել է Պտղոմեոսների հունա–եգիպտական պետության մայրաքաղաքը։ Հելլենիստական աշխարհի, ապա Հռոմեական եւ Բյուզանդական կայսրությունների մշակութային եւ առեւտրական գլխավոր կենտրոններից էր։ Հայտնի էին Ալեքսանդրիայի մուսեյոնը եւ Ալեքսանդրիայի գրադարանը։ I դ. Ալեքսանդրիա մեծությամբ աշխարհի երկրորդ քաղաքն էր (Հռոմից հետո)։ 641-ին Ա. անցավ արաբներին։ Թուրքերի նվաճումից հետո (1517) անկում ապրեց։ XIX դ. Ա–ի տնտեսական նշանակության բարձրացմանը մեծապես նպաստեց Սուեզի ջրանցքի բացումը (1869)։ Պահպանվել են այսպես կոչված Պոմպեոսի սյունը, մեծ գերեզմանատներ, կատակոմբներ։ Փարոս կղզու վրա եղել է Ալեքսանդրյան փարոսը։ Ժամանակակից Ա. բաժանվում է հին (խղճուկ տներ, նեղ փողոցներ) եւ նոր (ասֆալտապատ պողոտաներ, ժամանակակից ճարտարապետությամբ բազմահարկ շենքեր, հարմարավետ մենատներ, գեղեցիկ առափնյակ) մասերի։ Կան շատ մզկիթներ։ Ռաս–էտ–Թին (XIX դ. սկիզբ), Մունթազա (XX դ. սկիզբ) եւ Մուհամմեդ–Ալիի (XX դ.) պալատներն այժմ թանգարանների են վերածված։ Կենտրոնական հրապարակն է Ատ–Թահրիրը՝ ձիու վրա նստած Մուհամմեդ–Ալիի արձանով։ Ալեքսանդրիայում գործում են 5 թանգարան, Ազգային գրադարանը։ Քույր-քաղաքներ Բրատիսլավա (), Սլովակիա Քլիվլենդ (), ԱՄՆ Կոնստանցա (), Ռումինիա Օդեսա (), Ուկրաինա Սանկտ Պետերբուրգ, Ռուսաստան (2005) Գյումրի (), Հայաստան Կահիրե (), Եգիպտոս Եվլախ (), Ադրբեջան Ծանոթագրություններ Մ.թ.ա. 331 թվականին հիմնադրված բնակավայրեր Մետաքսի ճանապարհի բնակավայրեր Հին Հունաստանի աշխարհագրություն


text: Ճանաչիր ինձ - Լիանա Հակոբյան | Newsflow Գլխավոր›Նախագծեր›Ճանաչիր ինձ›Ճանաչիր ինձ – Լիանա Հակոբյան Ես Լիանան եմ, 18 տարեկան Արագածոտնի մարզի Աշտարակ քաղաքից,սակայն այժմ տեղափոխվել եմ բնակվելու Երեւան քաղաքում: Վաղ տարիքից հետաքրքրվել եմ լրագրությամբ,եւ երազանքս իրականացել է 15տարեկան հասակում, երբ գրանցվեցի 17.am-ում որպես կամավոր եւ մտքերս ու իրադարձությունները սկսեցի լուսաբանել: 16 տարեկանում սկսել եմ զբաղվել հասարակական գործունեությամբ: Ընկերներով հիմնեցինք երիտասարդական մի ակումբ` անվանելով այն «Բումերանգ»: 16տարեկանը որոշիչ էր ինձ համար նաեւ աշխատանքիս հարցում. «Կենտրոն» հեռուստաընկրությունում սկզբից աշխատեցի որպես կամավոր, հետո նաեւ որպես գրանցված աշխատող`որպես համակարգող,աշխատում եմ մինչ օրս: Այս տարիքում սովորում էի դպրոցին զուգահեռ «Թումո» կենտրոնում,արդյունքում հմտացա լուսանկարչության մեջ,եւ 2019 թվականի ամռանը սկսեցի աշխատել որպես լուսանկարիչ: Աշխատում էի իմ իսկ քաղաքում,զբոսաշրջիկերի հետ: – Դե սկսենք հարցազրույցը: Եվ միանգամից առաջին հարցը` ի՞նչն եք կարեւորում առաջին հերթին մարդկանց մեջ: – Անկեղծ ասեմ,սիրում եմ մարդկանց անկեղծությունը եւ վճռականությունը: – Իսկ ի՞նչն է մարդուն դարձնում երջանիկ: – Ըստ իս զբաղվածությունը, երբ զբաղված ենք լինում,մոռանում ենք խնդիրների մասին: – Շնորհակալություն: Ի՞նչն եք այդքան սիրում լրագրության մեջ: – Ինձ համար լրագրությունը չունի սահմաններ եւ սահմանափակումներ: Բացի լուսաբանելուց լրագրողները նաեւ ականատես են լինում մի շարք իրադարձությունների եւ դառնում են ժողովրդի աչքն ու ականջը,այն ինչ տեսանելի չէ,դարձնում են տեսանելի,այն ինչ անտեսված է, դառնում է միջագային խոսակցության թեմա: Աշխատանքը այդքան էլ հեշտ չէ,ինչպես թվում է,սակայն նաեւ գնահատված էլ չէ մեր կատարած աշխատանքը: – Իսկ մարդուն ի՞նչ բնավորության գիծ է պետք լրագրող դառնալու համար, եւ ի՞նչն է կարեւոր այդ աշխատանքում: – Մարդը պետք է լինի համբերատար,հավասարակշռված ինչպես նաեւ ունենա լայն մտահորիզոն: – Խոսեցինք մտահորիզոնից, եկեք ես ձեզ ասեմ կարճ ինֆորմացիա, դուք մտածեք շատ գրավիչ վերնագիր ու ստուգենք ձեր երեւակայությունը, համաձայն ե՞ք: – Սկսենք: – Գիշերը ես ձայներ լսեցի, վեր կացա ու տեսա, որ հողաթափերիցս մեկը չկա: – Գիշեր,սեւերը դուրս են գալիս որսի... – Թեյնիկից ջուրը թափվեց վառարանին եւ վառարանը կարմրեց: – Բարկացած եռուզեռ է... – Փաստորեն լավ երեւակայություն ունեք, ի՞սկ երգեր լսել սիրում եք: – Ինքս երգում եմ եւ շատ եմ սիրում երաժշտոթյուն լսել,այն լավ մոտիվացիա է գրելու համար – Փաստորեն բազմակողմանի եք զարգացած, լավ իսկ ինչ ժանրի երաժշտություն եք նախընտրում: – Բացի ճչացող ռոքից եւ բթացնող ռաբիզից ամեն բան լսում եմ,կախված է տրամադրությունիցս: – Լավ, դե այսօրվա եղանակին համապատասխան երգ ասեք: – Ed sheeran «Perfect»: – Ընտիր է, անցանք բլից հարցերին: Փորձում եք հնարավորինս արագ պատասխանել: – Ի՞նչ արտահայտություն կամ բառ եք շատ օգտագործում: – Աաաաա: – Ի՞նչն է ձեզ վախեցնում: – Մթության մեջ մենակ քայլելու ժամանակ իմ ստվերը: – Մտնում եք սենյակ, տեսնում եք սեղանին դրված հարթաշուրթ, կողքին աթող, աթոռի վրա՝ ֆեն եւ ձիթապտուղ, ու՞ր եք մտել: – Իմ սենյակ: – Երկրի վրա պետք է մնա 5 երգիչ, ովքե՞ր կուզեք լինեն: – Sia, Ed sheeran, Nemra (խմբով): – Երկրի վրայից պետք է վերանա 5 մասնագիտություն, որո՞նք կուզես լինեն: – Դժվարանում եմ պատասխանել,եթե կան մասնագիտությունները,ուրեմն անհրաժեշտությունը կա: – Լրագրության ամենաչսիրած կողմը: – Լուսանկարելու արվեստն է: – Եվ վերջում` ինչպե՞ս հայտնվեցիք newsflow.am կայքում, եւ ի՞նչ կպատմեք մարդկանց մեր կայքի մասին: – Ընկերներիցս Հակոբի թեթեւ ձեռքով ցանկություն հայտնեցի դառնալ թղթակից, իսկ ղեկավարը՝ Ավոն չմերժեց: News Flow ում մարդիկ չափազանց անկեղծ են եւ ընկերասեր, մեկը մյուսի համար պատրաստ է ամեն ինչի: Ես սիրում եմ իմ News Flow-յան ընկերներին: – Շնորհակալություն շատ հետաքրքիր հարցազրույցի համար: – Ձեզ նույնպես շնորհակալ եմ: Հետեւեք ինձ` facebook.com Հիշեցնեմ, որ զրուցում էինք newsflow.am կայքի խմբագիր, լուսանկարիչ, լրագրող, մի հրաշք անձնավորություն Լիանա Հակոբյանի հետ:


«Ոչ ոք չի ծախելու Ղարաբաղը». Զոհրաբ Մնացականյանին բարկացրել է քաղաքացու հարցը (տեսանյութ) Արդեն ավելի քան երկու ամիս է, ինչ ընտանիքիս մեծ մասին չեմ տեսել. Արայիկ Հարությունյան «Բացատրեմ, թե ինչու է էս վերնահագուստով աշխատելը գերդաժան...մի քիչ մտածեք բժիշկների մասին». Հովսեփ Ղազարյան Մոլեկուլային կենսաբանության ինստիտուտի գիտաշխատող Հովսեփ Ղազարյանը ֆեյսբուքյան իր էջում գրել է. Պատգամավոր Էդուարդ Բաբայանը շնորհավորական ուղերձ է հղել եռատոնի առթիվ այաստանի, Արցախի եւ Սփյուռքի սիրելի՛ հայրենակիցներ, Հարբուխի եւ մրսածության դեպքում մենք առաջինը խմում ենք կիտրոնով թեյ։ Սակայն դա չի կարելի անել։ Այս «դեղամիջոցը» հատկապես վտանգավոր է երեխաների համար։ Երկար ժամանակ համարվում էր, որ մրսածության դեպքում ...


Այսօր տեղի կունենա Ռեջեփ Էրդողանի երդմնակալության արարողությունը Մի քանի ժամից Անկարայում կմեկնարկի Թուրքական Հանրապետության 12-րդ նախագահի` Ռեջեփ Թայիփ Էրդողանի երդմնակալության արարողությունը: Հիշեցնենք, որ Հայաստանը Թուրքիայի ղեկավարի պաշտոնամուտին կմասնակցի արտաքին գործերի նախարարի մակարդակով: Հայաստանի արտաքին քաղաքական գերատեսչությունից շաբաթասկզբին արդեն իսկ տեղեկացրել էին, որ Անկարայում Էդվարդ Նալբանդյանը փորձելու է պարզել` արդյո՞ք Թուրքիայի նորընտիր նախագահը ընդունելու է Սերժ Սարգսյանի` հաջորդ տարվա ապրիլի 24-ին Երեւան ժամանելու հրավերը: Այսօր Անկարայում կայանալիք այս արարողությանը ընդհանուր առմամբ մասնակցելու են 67 պետությունների պատվիրակություններ, որոնց ճնշող մեծամասնությունը ղեկավարելու են արտգործնախարարները: Պետության ղեկավարի մակարդակով ներկայացված է լինելու 19 երկիր` այդ թվում Ուկրաինան, Բուլղարիան, Ղազախստանը, Մոլդովան եւ Հյուսիսային Կիպրոսը: Չնայած Անկարայից ուղարկված պաշտոնական հրավերին` Ադրբեջանն այսօրվա արարողության ժամանակն կներկայացնի ոչ թե Իլհամ Ալիեւը, այլ խորհրդարանի խոսնակ Օքտայ Ասադովը: Եվ քանի դեռ երդմնակալության արարողության մեկնարկին հաշված ժամեր են մնացել եւ հյուրերը աստիճանաբար ժամանում են Անկարա, թուրքական քաղաքական դասը քննարկում է իշխող «Արդարություն եւ Զարգացում» կուսակցության երեկ կայացած համագումարի արդյունքները: Հիշեցնենք՝ դրա ընթացքում կուսակցության ղեկավարի պաշտոնը ստանձնեց արտաքին գործերի նախարար Ահմեդ Դավութօղլուն: Մի քանի ժամ տեւած փակ գաղտնի քվեարկությունից հետո հաշվիչ հանձնաժողովի նախագահը հայտարարեց. - «1382 կողմ քվեներով «Արդարություն եւ Զարգացում» կուսակցության առաջնորդ է ընտրվել արտաքին գործերի նախարար, Կոնյաից ընտրված պատգամավոր Ահմեդ Դավութօղլուն»: Այսպիսով` մի քանի ժամից արդեն, երբ Էրդողանը մուտք կգործի նախագահական Չանքայա պալատ, Ահմեդ Դավութօղլուն պաշտոնապես կհռչակվի նաեւ թուրքական կառավարության ղեկավար: Երեկ` կուսակցական համագումարի մեկնարկից առաջ` Անկարայում կազմակերպված հանրահավաքի ժամանակ Էրդողանը հայտարարեց, թե ինքն ու իր թիմակիցները շատ ժամանակ չեն կորցնի նոր կառավարության ձեւավորման վրա: «Ուրբաթ օրը կառավարության կազմն ըստ ամենայնի հայտնի կդառնա: Ստանձնելով նախագահի պաշտոնը ես առաջին հերթին կդիմեմ Ահմեդ Դավութօղլուին հենց այդ հարցով` խնդրելով նրան ձեւավորել նախարարական նոր կաբինետը», - հայտարարեց Էրդողանը: